
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          
ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  Από το πρακτικό της υπ’ αριθμ. 10ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 143/2013

         ΘΕΜΑ: «Έγκριση του σχεδίου Κανονισμού Καθαριότητας   

         και προστασίας περιβάλλοντος Δήμου Πύργου όσον αφορά

         τους όρους και τις προϋποθέσεις, κατόπιν της υπ’ αριθμ. 

         9/2013 απόφαση – εισήγηση της Ε.Π.Ζ.»
    Στον Πύργο, σήμερα  22 του μηνός Μαΐου, του έτους 2013, ημέρα Τετάρτη και ώρα 19.00 μ.μ. το Δημοτικό Συμβούλιο του Δήμου συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου Πύργου, ύστερα από την με αριθμό πρωτ. 20352/17-5-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 26 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου),  2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Τζίνη Διονυσία (προσήλθε στο 3ο θέμα της Η.Δ), 10 Φραγκαντώνης Παναγιώτης, 11. Μπίρμπας Κων/νος, 12. Τζουανόπουλος Δημήτριος (προσήλθε στο 5ο θέμα της Η.Δ), 13. Ανδρικόπουλος Ανδρέας, 14. Ανδρικόπουλος Φώτιος, 15. Αργυρόπουλος Ιωάννης του Παναγιώτη, 16. Μποσμής Κων/νος, 17. Ρωμαίος Στέφανος, 18. Μικελόπουλος Γεώργιος, 19. Ανδριόλας Γεώργιος, 20. Σεϊντής Βασίλειος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα (Αντιπρόεδρος Δημοτικού Συμβουλίου), 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 26. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Αντωνέλος Δημήτριος, 2. Λιατσής Γαβριήλ – Επικεφαλής Μείζονος Μειοψηφίας, 3. Δημόπουλος Φώτιος, 4. Κουρμπανάς Γεώργιος, 5. Μπελόκας Διονύσιος, 6. Καραμπέτσος Αθανάσιος,  οι οποίοι δεν προσήλθαν στη συνεδρίαση αν και νόμιμα κλήθηκαν,  
7. Δημουλιάς Λεωνίδας (έχει τεθεί σε αργία). 
    Επίσης προσκλήθηκαν στη συνεδρίαση με την υπ’ αριθμ. 20352/17-5-2013 έγγραφη πρόσκληση του Προέδρου, οι Πρόεδροι των Κοινοτήτων κ.κ:
ΠΑΡΟΝΤΕΣ: 1. Φάμελος Βασίλειος – Πρόεδρος Δ.Κ. Πύργου, 2. Μπάρκας Γεώργιος – Πρόεδρος Δ.Κ. Επιταλίου, 3. Καλόφωνος Ιωάννης – Πρόεδρος Τ.Κ. Αγ. Ιωάννη, 4. Σπηλιωτόπουλος Παναγιώτης – Πρόεδρος Τ.Κ. Αμπελώνα, 5. Βορλόκας Νικόλαος – Πρόεδρος Τ.Κ. Βαρβάσαινας, 6. Τριανταφυλλόπουλος Διονύσιος – Πρόεδρος Τ.Κ. Γρανιτσεϊκων, 7. Καραντώνης Κυριάκος – Πρόεδρος Τ.Κ. Ελαιώνα, 8. Μπούρας Γεώργιος – Πρόεδρος Τ.Κ. Λασταιΐκων, 9. Τζαβάρας Ανδρέας – Πρόεδρος Τ.Κ. Λεβεντοχωρίου, 10. Φελερής Γεώργιος – Πρόεδρος Τ.Κ. Παλαιοβαρβάσαινας, 11. Βασιλακόπουλος Σπυρίδων – Πρόεδρος Τ.Κ. Σαλμώνης, 12. Χρονόπουλος Διονύσιος – Πρόεδρος Τ.Κ. Σκαφιδιάς, 13. Σιδηροκαστρίτης Ιωάννης – Πρόεδρος Τ.Κ. Σκουροχωρίου, 14. Κωνσταντόπουλος Νικόλαος – Πρόεδρος Τ.Κ. Αρβανίτη, 15. Κανελλόπουλος Γρηγόριος – Πρόεδρος Τ.Κ Καρυάς, 16. Γκάτσης Σπύρος – Πρόεδρος Τ.Κ. Κλινδιάς, 17. Καραγκούνης Ανδρέας – Πρόεδρος Τ.Κ. Λανθίου, 18. Βάλαρης Κων/νος – Πρόεδρος Τ.Κ. Λαντζοΐου, 19. Καλαντζής Γεώργιος – Πρόεδρος Τ.Κ. Μουζακίου, 20. Βαρώτσος Δημήτριος – Πρόεδρος Τ.Κ. Αλφειούσας, 21. Κάρμης Πέτρος – Πρόεδρος Τ.Κ. Ανεμοχωρίου, 22. Ανδριόπουλος Ιωάννης – Πρόεδρος Τ.Κ. Αγ. Αποστόλων, 23. Κανελλόπουλος Γρηγόρης – Πρόεδρος Τ.Κ. Κορυφής, 24. Παπαγιαννακόπουλος Κων/νος – Πρόεδρος Τ.Κ. Πρασίνου.
ΑΠΟΝΤΕΣ: 1. Αλεξανδρόπουλος Γεώργιος – Πρόεδρος Τ.Κ. Αγ. Γεωργίου, 2. Πήττας Θεόδωρος – Πρόεδρος Αγ. Ηλία, 3. Καββαθάς Θεόδωρος – Πρόεδρος Τ.Κ. Βυτινεΐκων, 4. Κολόσακας Φραγκίσκος – Πρόεδρος Τ.Κ. Κατακόλου, 5. Παλαιολόγου Σοφία – Πρόεδρος Τ.Κ. Κολιρίου, 6. Μπούρας Γεώργιος – Πρόεδρος Κορακοχωρίου, 7. Μουγκός Αθανάσιος – Πρόεδρος Τ.Κ. Μυρτιάς, 8. Αναστόπουλος Δημήτριος – Πρόεδρος Τ.Κ. Αγ. Άννας, 9. Κολοβάδης Κων/νος – Πρόεδρος Τ.Κ. Γουμέρου, 10. Τσατσαμπάς Γεώργιος – Πρόεδρος Τ.Κ. Καράτουλα, 11. Μητρόπουλος Δημήτριος – Πρόεδρος Τ.Κ. Κουτσοχέρας, 12. Αγριδιώτης Βλάσης – Πρόεδρος Τ.Κ. Μαγούλας, 13. Μπλόσκας Γεώργιος – Πρόεδρος Τ.Κ. Πεύκης, 14. Σταυρόπουλος Χρήστος – Πρόεδρος Τ.Κ. Σοπίου, 15. Τσαπαρδώνης Παναγιώτης – Πρόεδρος Τ.Κ. Χαριάς, 16. Αγριδιώτης Χρήστος – Πρόεδρος Τ.Κ. Χειμαδιού, 17. Ασημακόπουλος Χρήστος – Πρόεδρος Τ.Κ. Ώλενας, 18. Μπιρμπίλης Δημήτριος – Πρόεδρος Τ.Κ. Αγριδίου, 19. Κατσιγιάννης Χρήστος – Πρόεδρος Τ.Κ. Αλποχωρίου, 20. Διονυσόπουλος Θεόδωρος – Πρόεδρος Τ.Κ. Βουνάργου, 21. Δημητρουλόπουλος Δημήτριος – Πρόεδρος Τ.Κ. Βροχίτσας, 22. Καλασκάνης Δημήτριος – Πρόεδρος Τ.Κ. Κατσαρού, 23. Αυγερινόπουλος Ευθύμιος – Πρόεδρος Τ.Κ. Ξυλοκέρας, 24. Μακρόπουλος Άγγελος – Πρόεδρος Τ.Κ. Φοναΐτικων, οι οποίοι δεν προσήλθαν στη συνεδρίαση αν και νόμιμα κλήθηκαν.
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------
    Ακολούθως ο Πρόεδρος έθεσε υπόψη του Δημοτικού Συμβουλίου το 3ο θέμα της ημερήσιας διάταξης θέμα με τίτλο: «Έγκριση του σχεδίου Κανονισμού Καθαριότητας και προστασίας περιβάλλοντος Δήμου Πύργου όσον αφορά τους όρους και τις προϋποθέσεις, κατόπιν της υπ’ αριθμ. 9/2013 απόφαση – εισήγηση της Ε.Π.Ζ.»  και παραχώρησε το λόγο στον Αντιδήμαρχο Καθαριότητας κ. Π. Φραγκαντώνη ο οποίος ανέφερε:
«Εισηγούμαι την έγκριση του σχεδίου του Κανονισμού Καθαριότητας και Προστασίας Περιβάλλοντος του δήμου Πύργου. Η σωστή εφαρμογή του, θα  συμβάλει τα μέγιστα, στη βελτίωση της καθαριότητας στην πόλη του Πύργου και στο δήμο γενικότερα. 

 Η Επιτροπή Ποιότητας Ζωής με βάση το ισχύον θεσμικό πλαίσιο και λαμβάνοντας υπόψη της την προστασία του περιβάλλοντος, την ποιότητα ζωής των πολιτών, την τουριστική ανάπτυξη της πόλης, την ανάπτυξη της επιχειρηματικής δραστηριότητας, την αύξηση των θέσεων εργασίας και την επικρατούσα αυτή τη στιγμή γενικότερη κατάσταση, 

ε ι σ η γ ε ί τ α ι  στο Δ.Σ με την 9/2013 απόφασή της, το σχέδιο του κανονισμού καθαριότητας και προστασίας περιβάλλοντος του Δήμου Πύργου. Αντικείμενο του κανονισμού είναι:
· Η τήρηση της καθαριότητας της πόλης και η διασφάλιση της δημόσιας υγείας.

· H σωστή διαχείριση των απορριμμάτων στερεών αποβλήτων (συσκευασία – συλλογή – αποκομιδή – ανακύκλωση – διάθεση).

· Η γνωστοποίηση και συμμόρφωση στις σχετικές γενικές και ειδικές διατάξεις.

· H αποτροπή ρύπανσης και υποβάθμισης του περιβάλλοντος.

· H προστασία της φύσης και της ατμόσφαιρας.

· H λήψη των αναγκαίων μέτρων για την επίτευξη αυτών των σκοπών

· Mε βάση το ισχύον θεσμικό πλαίσιο οι διατάξεις του παρόντος υπερισχύουν, όταν δεν είναι αντίθετες με τις γενικές διατάξεις της σχετικής νομοθεσίας, των διατάξεων του υγειονομικού κανονισμού, των αστυνομικών και άλλων ειδικών διατάξεων.

    Αρμόδια υπηρεσία για τη διαπίστωση των παραβάσεων, την επιβολή προβλεπόμενων χρηματικών προστίμων ή άλλων διοικητικών  μέτρων και κυρώσεων και την υποβολή μηνύσεων σε βάρος των παραβατών είναι η Δ/νση Καθαριότητας - Ανακύκλωσης και Πρασίνου και το τμήμα Περιβάλλοντος της Δ/νσης Τεχνικών Υπηρεσιών, μέσω των αρμοδίων υπαλλήλων της (προϊστάμενοι, επόπτες κλπ) με τη βοήθεια και τη συνδρομή της Δημοτικής Αστυνομίας.

    Σε κάθε περίπτωση ο Δήμαρχος μπορεί με αποφάσεις του να αναθέτει σε δημοτικούς υπαλλήλους την εφαρμογή μέρους ή του συνόλου των διατάξεων του παρόντος Κανονισμού και τη βεβαίωση των σχετικών παραβάσεων.

     Η Γενική Εποπτεία ανήκει στο Δήμαρχο και τον επί της καθαριότητας αρμόδιο Αντιδήμαρχο.
    Κατόπιν των ανωτέρω ζητείται από τους Δημοτικούς Συμβούλους και τους Προέδρους των Τοπικών Κοινοτήτων που για το σκοπό αυτό παρίστανται στη συνεδρίαση, η έγκριση του κανονισμού καθαριότητας  και προστασίας του Περιβάλλοντος του Δήμου Πύργου,
Το Δημοτικό Συμβούλιο Πύργου

     λαμβάνοντας υπόψη του:

· Τις διατάξεις των άρθρων 65 και 73 του Ν.3852/2012

- Την υπ’ αριθμ. 41/12243/14-6-2007 εγκύκλιο του Υπουργείου Εσωτερικών σύμφωνα με την οποία ορίζεται ότι αναφορικά με την επιβολή φόρων, τελών δικαιωμάτων και εισφορών,  θέματα για τα οποία ο οικείος δήμος εκδίδει τοπική κανονιστική απόφαση, με την οποία θέτει κανόνες ή όρους και προϋποθέσεις για τη ρύθμισή τους όπως π.χ. ο καθορισμός χρήσης κοινοχρήστων χώρων, απαιτείται η έκδοση δύο διακριτών αποφάσεων: η μία απόφαση αφορά τους όρους και τις προϋποθέσεις του υπό ρύθμιση θέματος (σύμφωνα με τη διαδικασία του άρθρου 79 του ν. 3463/2006), ενώ με την άλλη επιβάλλεται το αντίστοιχο τέλος κλπ. 

[Για το σκοπό αυτό η Οικονομική Επιτροπή με την υπ’ αριθμ. 58/2013 απόφαση της (η οποία επικυρώθηκε με την υπ’ αριθ. 51262/2159/16-5-13 απόφαση του Γ.Γ της Αποκεντρωμένης Διοίκησης Πελοποννήσου, Δυτικής Ελλάδος και Ιονίου)  εισηγήθηκε στο Δ.Σ τη θέσπιση των τελών και προστίμων του εν λόγω Κανονισμού και το Δ.Σ με την υπ’ αριθ. 144/13 απόφαση του τα επέβαλε].

· Την υπ’ αριθμ. 9/2013 απόφαση – εισήγηση της Επιτροπής  Ποιότητας Ζωής (η οποία επικυρώθηκε με την 24863/947/3-4-2013 απόφαση του Γ.Γ. της Αποκεντρωμένης Διοίκησης Πελοποννήσου, Δυτικής Ελλάδας και Ιονίου) μετά από διαλογική συζήτηση και τη διεξαγωγή ψηφοφορίας κατά την οποία όσον αφορά στους δημοτικούς συμβούλους: δέκα εννέα (19) Σύμβουλοι υπερψήφισαν το θέμα,  έξι  (6) ψήφισαν λευκό και ένας (1) το καταψήφισαν, 

(Ο δημοτικός σύμβουλος κ.  Δ. Τζουανόπουλος, δεν είχε προσέλθει στη συνεδρίαση όταν ο Πρόεδρος έθεσε το θέμα προς συζήτηση και έγκριση)
 Όσον αφορά στους Προέδρους των Κοινοτήτων: έξι (6) υπερψήφισαν τον κανονισμό (Πύργου, Επιταλίου, Καρυάς, Σαλμώνης, Λεβεντοχωρίου, Αλφειούσας) και οι λοιποί πρόεδροι που προσήλθαν στη συνεδρίαση, βρέθηκαν απόντες, 
α π ο φ α σ ί ζ ε ι

    
Κατά πλειοψηφία, εγκρίνει τους όρους και τις προϋποθέσεις του κανονισμού καθαριότητας και προστασίας περιβάλλοντος Δήμου Πύργου το πλήρες κείμενο του οποίου συνοδεύει την παρούσα απόφαση και αποτελεί αναπόσπαστο κομμάτι της.

οι δημοτικοί σύμβουλοι:

· Της παράταξης «Σύγχρονος Πύργος» κ.κ Γ. Ανδριόλας, Β. Σεϊντής, Δ. Λιατσής, Κ. Γεράνιος, Α. Αγγελακοπούλου δήλωσαν ότι ψηφίζουν λευκό. 
· Ο Επικεφαλής της παράταξης «Λαϊκή Συσπείρωση» κ. Χ. Γιάνναρος, δήλωσε ότι καταψηφίζει το θέμα αναφέροντας ότι ο κανονισμός έχει χαρακτηριστική κατασταλτική λογική και κατεύθυνση και δεν στοχεύει στην διαπαιδαγώγηση των πολιτών. 
· Ο Επικεφαλής της παράταξης «Ανταρσία στο δήμο Πύργου» κ. Ι. Σεφερλής, ψήφισε λευκό, αναφέροντας ότι συμφωνεί στο γεγονός ότι πρέπει να υπάρχει κανονισμός καθαριότητας στο δήμο, διαφωνεί όμως με τον παρόντα, τον οποίο θεωρεί ελλιπή και επιφανειακό. 
Η παρούσα απόφαση έλαβε αύξοντα αριθμό 143/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                            ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

Εκ των πρακτικών του Δ.Σ.

Πύργος  27 – 05 - 2013

Ο ΠΡΟΕΔΡΟΣ ΤΟΥ Δ.Σ.





    ΕΥΣΤΑΘΙΟΣ ΚΑΝΝΗΣ

ΚΑΝΟΝΙΣΜΟΣ ΚΑΘΑΡΙΟΤΗΤΑΣ ΚΑΙ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ

ΔΗΜΟΥ ΠΥΡΓΟΥ

Α.
ΓΕΝΙΚΕΣ ΔΙΑΤΑΞΕΙΣ ΚΑΙ ΕΝΝΟΙΕΣ

ΑΡΘΡΟ 1ο - ΑΝΤΙΚΕΙΜΕΝΟ ΚΑΙ ΣΤΟΧΟΣ ΤΟΥ ΠΑΡΟΝΤΟΣ ΚΑΝΟΝΙΣΜΟΥ

Αντικείμενο του παρόντος κανονισμού είναι :

1)Η τήρηση της καθαριότητας της πόλης και η διασφάλιση της δημόσιας υγείας.

2)H σωστή διαχείριση των απορριμμάτων στερεών αποβλήτων (συσκευασία – συλλογή – αποκομιδή – ανακύκλωση – διάθεση).

3)Η γνωστοποίηση και συμμόρφωση στις σχετικές γενικές και ειδικές διατάξεις.

4)H αποτροπή ρύπανσης και υποβάθμισης του περιβάλλοντος.

5)H προστασία της φύσης και της ατμόσφαιρας.

6)H λήψη των αναγκαίων μέτρων για την επίτευξη αυτών των σκοπών

7)Mε βάση το ισχύον θεσμικό πλαίσιο οι διατάξεις του παρόντος υπερισχύουν, όταν δεν είναι αντίθετες με τις γενικές διατάξεις της σχετικής νομοθεσίας, των διατάξεων του υγειονομικού κανονισμού, των αστυνομικών και άλλων ειδικών διατάξεων.

ΑΡΘΡΟ 2ο - ΑΡΜΟΔΙΟΤΗΤΑ ΕΦΑΡΜΟΓΗΣ ΤΩΝ ΔΙΑΤΑΞΕΩΝ ΤΟΥ ΚΑΝΟΝΙΣΜΟΥ

Αρμόδια υπηρεσία για τη διαπίστωση των παραβάσεων, την επιβολή προβλεπόμενων χρηματικών προστίμων ή άλλων διοικητικών  μέτρων και κυρώσεων και την υποβολή μηνύσεων σε βάρος των παραβατών είναι η Δ/νση Καθαριότητας -Ανακύκλωσης και Πρασίνου και το τμήμα Περιβάλλοντος της Δ/νσης Τεχνικών Υπηρεσιών, μέσω των αρμοδίων υπαλλήλων της (προϊστάμενοι, επόπτες κλπ) με τη βοήθεια και τη συνδρομή της Δημοτικής Αστυνομίας.


Σε κάθε περίπτωση ο Δήμαρχος μπορεί με αποφάσεις του να αναθέτει σε δημοτικούς υπαλλήλους την εφαρμογή μέρους ή του συνόλου των διατάξεων του παρόντος Κανονισμού και τη βεβαίωση των σχετικών παραβάσεων.

Η Γενική Εποπτεία ανήκει στο Δήμαρχο και τον επί της καθαριότητας αρμόδιο Αντιδήμαρχο.

ΑΡΘΡΟ 3ο - ΠΡΟΣΔΙΟΡΙΣΜΟΣ ΚΑΙ ΤΑΞΙΝΟΜΗΣΗ ΤΩΝ ΑΠΟΡΡΙΜΜΑΤΩΝ

Ως απορρίμματα – στερεά απόβλητα νοούνται όλες οι ουσίες ή τα αντικείμενα που έχουν στερεά μορφή, και που προέρχονται από ανθρώπινες δραστηριότητες ή φυσικούς κύκλους και παράγονται σε χώρους  διαβίωσης, εργασίας παραγωγής, ψυχαγωγίας και γενικώς αστικού περιβάλλοντος, που είναι εγκαταλελειμμένα ή πρόκειται να εγκαταλειφθούν. Αυτά σύμφωνα με τη νομοθεσία (άρθρο 17 της ΚΥΑ 50910/2727/2003, ΦΕΚ Β΄ 1909/2003) και τις κοινοτικές διατάξεις ταξινομούνται σε ΑΣΤΙΚΑ, ΕΙΔΙΚΑ, ΤΟΞΙΚΑ- ΒΛΑΒΕΡΑ και ΑΝΑΚΥΚΛΩΣΙΜΑ ΑΠΟΡΡΙΜΜΑΤΑ.

3.1 ΑΣΤΙΚΑ ΑΠΟΡΡΙΜΜΑΤΑ

Τα αστικά απορρίμματα περιλαμβάνουν:

1)Εσωτερικά απορρίμματα ογκώδη και μη, που προέρχονται από οικίες- καταστήματα- γραφεία- βιοτεχνικούς-  βιομηχανικούς- επαγγελματικούς χώρους- νοσοκομεία- ιδρύματα- εκκλησίες- σχολεία και γενικότερα από όλους τους χώρους που αναπτύσσονται ανθρώπινες δραστηριότητες.

2)Εξωτερικά απορρίμματα, οποιασδήποτε μορφής και προέλευσης, που βρίσκονται σε δρόμους, πεζοδρόμια, κοινόχρηστους χώρους, ακάλυπτα οικόπεδα κλπ.

3)Προϊόντα κηπουρικής προέλευσης (κλαριά- φύλλα- χόρτα κλπ.).

4)Επικίνδυνα απορρίμματα όπως μπαταρίες - φάρμακα- σύριγγες  κλπ.

5)Ανακυκλώσιμα απορρίμματα είναι εσωτερικά απορρίμματα που μπορούν να  επαναχρησιμοποιηθούν ή να διαχειριστούν εναλλακτικά και αποτελούνται από τέσσερες υποκατηγορίες

6) Γυάλινες συσκευασία: από κάθε είδος προϊόν

7) Χάρτινες συσκευασίες: όπως χαρτοκιβώτια - εφημερίδες - βιβλία – έντυπα –λογαριασμούς κλπ.

8) Λοιπά υλικά συσκευασίας: όπως τετραπάκ - κουτιά αλουμινίου – κονσέρβες– σακούλες νάιλον – πλαστικά - κλπ

9) Οργανικά υπολείμματα: όπως υπολείμματα λαχανικών – φρούτων – φαγητού κλπ.
3.2 ΕΙΔΙΚΑ ΑΠΟΡΡΙΜΜΑΤΑ

Τα ειδικά απορρίμματα περιλαμβάνουν:

1)Υπόλοιπα βιομηχανικών και βιοτεχνικών δραστηριοτήτων, συνεργείων αυτοκινήτων, υπεραγορών τροφίμων, κέντρων διασκέδασης και άλλων μονάδων παραγωγής ή παροχής υπηρεσιών. Τα παραπάνω απορρίμματα δεν προσομοιάζουν με τα αστικά, λόγω του όγκου τους, της ποσότητας τους, της μεταφοράς  και τελικής επεξεργασίας (μέταλλα- ξύλο- χαρτί- πλαστικά κλπ.).

2)Υπόλοιπα νοσοκομείων – θεραπευτηρίων γενικώς, εκτός εκείνων που προέρχονται από αίθουσες χειρουργείων και τοκετών, από παθολογοανατομικά – μικροβιολογικά – αιματολογικά εργαστήρια, από τμήματα λοιμωδών νόσων κλπ. Αυτά  οδηγούνται υποχρεωτικά προς καύση σε ειδικούς κλίβανους.

3)Προϊόντα και υλικά που προέρχονται από εκσκαφές, κατεδαφίσεις και γενικά οικοδομικές εργασίες.

4)Απόβλητα που δεν μπορούν να μεταφερθούν με τις συνηθισμένες μεθόδους και οχήματα.

5)Αυτοκίνητα, οχήματα, σκάφη και μηχανήματα γενικά, καθώς και μέρη τους, άχρηστα ή εγκαταλελειμμένα, κατά τις κείμενες διατάξεις. 

6)Απορρίμματα και υπόλοιπα καθαρισμού νεκροταφειακών χώρων.
3.3 ΤΟΞΙΚΑ – ΒΛΑΒΕΡΑ ΑΠΟΡΡΙΜΜΑΤΑ

Σαν τέτοια απορρίμματα θεωρούμε όλα όσα περιέχουν ουσίες που εγκυμονούν κινδύνους για την υγεία και το περιβάλλον (γεωργικά φάρμακα, εκρηκτικά υλικά, ραδιενεργά υλικά κ.λ.π.). Η αποκομιδή αυτών καθώς και η συλλογή και διάθεση τους γίνεται με διαφορετικούς τρόπους και μεθόδους αλλά και με μεταφορικά μέσα πέραν των συνηθισμένων.

Υπόλοιπα νοσοκομείων – θεραπευτηρίων που προέρχονται από αίθουσες χειρουργείων και τοκετών, από παθολογοανατομικά – μικροβιολογικά – αιματολογικά εργαστήρια, από τμήματα λοιμωδών νόσων κλπ. Αυτά  οδηγούνται υποχρεωτικά, από αυτούς που τα παράγουν, προς καύση σε ειδικούς κλίβανους.

ΑΡΘΡΟ 4ο - ΠΡΟΣΔΙΟΡΙΣΜΟΣ ΚΑΙ ΦΥΣΗ ΤΗΣ ΔΙΑΧΕΙΡΙΣΗΣ ΤΩΝ ΑΠΟΡΡΙΜΜΑΤΩΝ
Με τον όρο διαχείριση απορριμμάτων εννοούμε τη συλλογή,  μεταφορά,  διαλογή,  αποθήκευση και εναπόθεση όπως και τις αναγκαίες εργασίες επεξεργασίας τους, για την επαναχρησιμοποίηση, ανάκτηση ή ανακύκλωση πρώτων υλών, που συγκεκριμένα εννοούμε:

1)Συλλογή: τον τρόπο συσκευασίας και προσωρινής αποθήκευσης των απορριμμάτων μέχρις ότου πραγματοποιηθεί η παραλαβή τους από τις υπηρεσίες του Δήμου.

2)Διαλογή στην πηγή: τους τρόπους και μεθόδους αρχικής συλλογής υλικών με σκοπό την ανακύκλωση, επαναχρησιμοποίηση ή ανάκτηση τους.

3)Αποκομιδή: τις εργασίες που αφορούν στην παραλαβή και φόρτωση των απορριμμάτων από τους χώρους προσωρινής αποθήκευσης στα μέσα μεταφοράς και ακολούθως στους τόπους διάθεσης.

4)Διάθεση: τις εργασίες που  γίνονται στο χώρο τελικής αποκομιδής και εναπόθεσης, που αποσκοπούν στη διαφύλαξη της δημόσιας υγείας και του περιβάλλοντος, καθώς και τις εργασίες ανακύκλωσης, επαναχρησιμοποίησης, ανάκτησης και παραγωγικής ενέργειας.

5)Καθαριότητα εξωτερικών χώρων: όλες τις εργασίες περισυλλογής και απομάκρυνσης απορριμμάτων από τους δρόμους, πλατείες, κοινόχρηστους χώρους γενικώς και από ακάλυπτα οικόπεδα και εκτάσεις.

6)Σταθμός μεταφόρτωσης απορριμμάτων: τους χώρους απλών ή σύνθετων εγκαταστάσεων και εξοπλισμών υπαίθριων ή στεγασμένων χώρων, για τη μεταφόρτωση των απορριμμάτων που αποκομίζονται από όλες τις περιοχές του Δήμου και μεταφέρονται με κατάλληλες μεθόδους και οχήματα στους τόπους τελικής επεξεργασίας ή στις χωματερές.

Β.
ΥΠΟΧΡΕΩΣΕΙΣ ΤΟΥ ΔΗΜΟΥ

ΑΡΘΡΟ 5ο - ΥΠΟΧΡΕΩΣΕΙΣ ΤΟΥ ΔΗΜΟΥ

Με βάση τον παρόντα κανονισμό, οι υποχρεώσεις του Δήμου καθορίζονται ως εξής:

1)Η συλλογή, αποκομιδή, μεταφορά και διάθεση των μη ογκωδών αστικών απορριμμάτων έτσι όπως αυτά περιγράφονται στο άρθρο 3 του παρόντος κανονισμού. Η αποκομιδή γίνεται βάσει προγράμματος, που καταρτίζεται από την υπηρεσία καθαριότητας και γνωστοποιείται στους υπευθύνους. Τα απορρίμματα μεταφέρονται με ειδικά αυτοκίνητα του Δήμου στο δεματοποιητή ή στο σταθμό μεταφόρτωσης ή όπου αλλού ορίσει ή επιλέξει η Δημοτική αρχή.

2)Η αποκομιδή, μεταφορά και διάθεση των ογκωδών αστικών απορριμμάτων, έτσι όπως αυτά περιγράφονται στο άρθρο 3 παρ. 1, του παρόντος κανονισμού (παλιά έπιπλα, άχρηστες οικιακές συσκευές, στρώματα κλπ.). Τα απορρίμματα μπορούν να αποσύρονται μετά από χρόνο που ορίζεται μέσα σε ένα δεκαήμερο από την ειδοποίηση στην αρμόδια υπηρεσία καθαριότητας του Δήμου ή βάσει κάποιου ειδικού προγράμματος, που μπορεί να εφαρμόζει ο Δήμος για το σκοπό αυτό. Οι ενδιαφερόμενοι καταβάλλουν ειδικό τέλος αποκομιδής, που έχει καθορίσει η οικονομική επιτροπή, μετά από εισήγηση του αρμόδιου αντιδημάρχου καθαριότητας.

3)Η αποκομιδή, μεταφορά και διάθεση των ειδικών απορριμμάτων, που αναφέρονται στο άρθρο 3, παρ. 3.2 ,  σε ειδικές περιπτώσεις, εφόσον έχει τη δυνατότητα και τη σχετική υποδομή. Η αποκομιδή γίνεται βάσει ιδιαίτερου προγράμματος αποκομιδής και αφού προηγουμένως οι ενδιαφερόμενοι έχουν καταβάλει το ειδικό τέλος που έχει καθορίσει το Δημοτικό Συμβούλιο με τις εκάστοτε σχετικές αποφάσεις του. Το τέλος αυτό καθορίζεται κατ’ έτος σύμφωνα με τις διατάξεις του Κανονισμού Καθαριότητας.

4)H καθαριότητα των εξωτερικών χώρων.

Όλες οι εργασίες συλλογής και απομάκρυνσης σκουπιδιών και απορριμμάτων που βρίσκονται σε οδούς, πλατείες και κοινόχρηστους χώρους. Η συχνότητα και οι μέθοδοι σκουπίσματος ορίζονται από το Δήμο, αναλόγως των αναγκών, των δυνατοτήτων και των διαθέσιμων μέσων. Για να διατηρηθούν οι εξωτερικοί χώροι καθαροί ο Δήμος υποχρεούται να τοποθετεί κατά πυκνά διαστήματα καλαίσθητα και εύχρηστα δοχεία απορριμμάτων ή άλλους ειδικούς κάδους που δέχονται τα υπόλοιπα κατανάλωσης, μικροαντικείμενα κλπ.

5)Η εκπόνηση και εφαρμογή προγράμματος διαλογής στην πηγή για ανακύκλωση απορριμμάτων, ανάκτηση και επαναχρησιμοποίηση πρώτων υλών σε όλη την έκταση του Δήμου ή σε προεπιλεγμένες συνοικίες που παρουσιάζουν ιδιαίτερο ενδιαφέρον. Για τα παραπάνω προγράμματα ο Δήμος οφείλει, με ειδικά φυλλάδια, ανακοινώσεις και διαφημιστικά μηνύματα, να γνωστοποιεί κατά τακτά διαστήματα στους κατοίκους για την ύπαρξη τους.

6)Η ενημέρωση των δημοτών για τα προγράμματα και δρομολόγια οχημάτων αποκομιδής απορριμμάτων ή για τυχόν αλλαγές, για τις τυχόν διελεύσεις μηχανικών σαρώθρων ή για τις ώρες πλυσίματος οδών και κοινόχρηστων χώρων.

7)Η γνωστοποίηση στους κατοίκους του παρόντα κανονισμού, όπως προβλέπει το άρθρο 79 παρ. 4 του Ν.3463/2006 (Δ.Κ.Κ.).

8)Η λήψη εκτάκτων μέτρων για την καθαριότητα της πόλης, όταν αυτό απαιτείται λόγω καιρικών συνθηκών ή τοπικών ιδιαιτεροτήτων.

9)Η προστασία και περιποίηση όλων των κοινοχρήστων χώρων πρασίνου του Δήμου δηλ. σε οδούς, πλατείες κλπ.

10)Η διαχείριση των αποβλήτων- ανακυκλώσιμων υλικών (ηλεκτρικών & ηλεκτρονικών συσκευών, χαρτιού, γυαλιού, αλουμινίου, πλαστικού κλπ.), η οποία επιτελείται μέσω της τοποθέτησης ειδικών κάδων ανακύκλωσης.

11)Ο Δήμος έχει υποχρέωση να προμηθεύει και να διαθέτει στους εργαζόμενους τα απαραίτητα μέσα προστασίας για την προστασία της υγείας τους. Τον έλεγχο για τις υποχρεώσεις των εργαζομένων έχουν οι προϊστάμενοι της υπηρεσίας τους οι οποίοι φέρουν και την ευθύνη για αυτές.

Οι δε εργαζόμενοι έχουν υποχρέωση:

· Να εφαρμόζουν τους κανόνες υγιεινής και ασφάλειας.

· Να χρησιμοποιούν τα ατομικά μέσα προστασίας.

· Να διατηρούν τις διατάξεις και μηχανισμούς ασφαλείας.

· Να παρακολουθούν τα κατά περιόδους σχετικά σεμινάρια σε θέματα υγιεινής και ασφάλειας.

ΑΡΘΡΟ 6ο - ΕΞΑΙΡΕΣΗ ΑΠΟ ΤΟΝ ΠΑΡΟΝΤΑ ΚΑΝΟΝΙΣΜΟ

Ο Δήμος δεν υποχρεούται στη συλλογή και αποκομιδή απορριμμάτων- αποβλήτων του άρθρου 3 παρ. 3.2 και 3.3 καθώς και όσα χαρακτηρίζονται τοξικά επικίνδυνα ή διέπονται από ειδικές διατάξεις κυρίως υγειονομικές όπως:

1)Ραδιενεργά απόβλητα.

2)Εκρηκτικές, εύφλεκτες και διαβρωτικές ουσίες.

3)Απόβλητα προερχόμενα από εξαγωγή, επεξεργασία και αποθήκευση μεταλλευτικών πόρων.

4)Απόβλητα εκμετάλλευσης λατομείων.

5)Γεωργικά απόβλητα προερχόμενα από περιττώματα ζώων ή μετά από χρήση γεωργικών φαρμάκων, εντομοκτόνων κλπ.

6)Υγρά απόβλητα σε δίκτυα αποχετεύσεων.

7)Υγρά από καταλύτες αυτοκινήτων.

8)Πτώματα μεγάλων ζώων.

9)Προϊόντα & υλικά προερχόμενα από εκσκαφές, κατεδαφίσεις, επιδιορθώσεις και γενικά οικοδομικές εργασίες.

Στους παραβάτες που εκθέτουν τα υλικά αυτά επιβάλλεται πρόστιμο από 100 – 2.000 €.

Επίσης δεν υποχρεούται στη συντήρηση και καθαρισμό του αποχετευτικού δικτύου και του δικτύου ομβρίων της ΔΕΥΑΠ.

ΑΡΘΡΟ 7ο - ΕΙΔΙΚΕΣ ΑΠΑΓΟΡΕΥΤΙΚΕΣ ΔΙΑΤΑΞΕΙΣ

Εντός των ορίων του Δήμου απαγορεύονται:

1)Η εγκατάσταση και λειτουργία μονάδων που εκπέμπουν, παράγουν ή καταλείπουν προϊόντα και απόβλητα που χαρακτηρίζονται ως τοξικά και επικίνδυνα από τις ελληνικές και κοινοτικές διατάξεις και νόμους.

2)Η διαμόρφωση χώρων και χωματερών οιασδήποτε μορφής. 

Στους παραβάτες των  διατάξεων του άρθρου αυτού  επιβάλλεται από το Δήμο πρόστιμο 100 – 2.000 €.

Γ.
ΥΠΟΧΡΕΩΣΕΙΣ ΚΑΤΟΙΚΩΝ

ΑΡΘΡΟ 8ο - ΧΩΡΟΙ ΠΑΡΑΓΩΓΗΣ ΑΠΟΡΡΙΜΜΑΤΩΝ ΚΑΙ ΥΠΕΥΘΥΝΟΙ ΤΗΡΗΣΗΣ ΤΩΝ ΔΙΑΤΑΞΕΩΝ

Για την εφαρμογή των επόμενων διατάξεων του κανονισμού αυτού οι χρησιμοποιούμενοι όροι έχουν τις εξής έννοιες:

1)Κατοικίες: Θεωρούνται οι αυτοτελείς χώροι όπου κατοικούν άτομα ή οικογένειες και υπεύθυνοι για μεν τις οικογένειες, είναι οι δύο σύζυγοι, για δε τους κοινόχρηστους χώρους των πολυκατοικιών ο διαχειριστής.

2)Καταστήματα: Θεωρούνται οι αυτοτελείς χώροι στους οποίους λειτουργούν, κάθε φύσεως εμπορικές επιχειρήσεις, όπως και κάθε είδους εργαστήρια και βιοτεχνίες. Υπεύθυνοι τήρησης των διατάξεων εδώ, είναι το πρόσωπο ή τα πρόσωπα, στο όνομα των οποίων ασκείται η επιχείρηση ή ο διευθυντής των επιχειρήσεων αυτών που χαρακτηρίζονται σαν κατάστημα.

3)Γραφεία: Θεωρούνται οι αυτοτελείς χώροι όπου ασκούνται οποιαδήποτε επαγγέλματα μόνιμα ή πρόσκαιρα. 

Υπεύθυνοι είναι: 

α)Για τα γραφεία το πρόσωπο ή τα πρόσωπα στο όνομα των οποίων ασκείται το επάγγελμα.

β)Για τις προσωπικές επιχειρήσεις και ΕΠΕ ο διαχειριστής.

γ)Για τις ανώνυμες εταιρίες ο εκπρόσωπος κατά το καταστατικό.

δ)Για τις υπόλοιπες επιχειρήσεις ο προϊστάμενος διοικητικού.

4)Βιομηχανίες: Για τις βιομηχανικές μονάδες καθώς και τις υπεραγορές τροφίμων και τα κέντρα διασκεδάσεως, υπεύθυνος θα είναι συγκεκριμένο πρόσωπο, που ορίζεται εκάστοτε από την διεύθυνση της μονάδας και γνωστοποιείται στο Δήμο. Σε περίπτωση που δεν οριστεί υπεύθυνος και δεν γνωστοποιηθεί, υπεύθυνος θεωρείται πάντα, ο κατά νόμο υπεύθυνος της επιχείρησης.

5)Οικόπεδα: Θεωρούνται οι ακάλυπτοι χώροι, περιφραγμένοι ή μη, εντός ή εκτός σχεδίου και υπεύθυνος είναι ο ιδιοκτήτης ή νομέας αυτών.

6)Οικοδομές: Ως υπεύθυνοι γενικά οικοδομικών εργασιών προσδιορίζονται οι ιδιοκτήτες ή οι νομείς των ακινήτων. Ως υπεύθυνοι έργων δημοσίων οργανισμών, προσδιορίζονται οι αντίστοιχοι εργολάβοι του έργου.

ΑΡΘΡΟ 9ο - ΥΠΟΧΡΕΩΣΕΙΣ ΥΠΕΥΘΥΝΩΝ ΚΑΙ ΔΗΜΟΤΩΝ ΓΙΑ ΤΑ ΕΣΩΤΕΡΙΚΑ ΜΗ ΟΓΚΩΔΗ ΑΣΤΙΚΑ ΑΠΟΡΡΙΜΜΑΤΑ

1)Οι υπεύθυνοι για τα απορρίμματα αυτά, όπως χαρακτηρίζονται στο άρθρο 8 του παρόντος κανονισμού, υποχρεούνται να γνωρίζουν το πρόγραμμα αποκομιδής απορριμμάτων, που ο Δήμος έχει καταρτίσει για τη γειτονιά τους. Τη μέρα διέλευσης του απορριμματοφόρου, οι δημότες οφείλουν να έχουν συσκευασμένα τα απορρίμματά τους σε πλαστικούς ανθεκτικούς σάκους, τους οποίους έγκαιρα και προ της διέλευσης του απορριμματοφόρου, να έχουν τοποθετήσει μέσα στον κάδο μηχανικής αποκομιδής, που βρίσκεται πλησιέστερα επί του δρόμου της κατοικίας τους. Στους παραβάτες της διάταξης αυτής, επιβάλλεται από το Δήμο πρόστιμο 50 – 150 €.

2)Οι κάδοι τοποθετούνται σε συγκεκριμένες θέσεις από τη υπηρεσία καθαριότητας. Η υπηρεσία καθαριότητας του Δήμου είναι η μόνη αρμόδια για τη μετακίνηση ή αλλαγή θέσης των κάδων ( μόνιμης ή προσωρινής). Κάθε παρεμπόδιση τοποθέτησης ή μετακίνησης των κάδων μηχανικής αποκομιδής, ανακύκλωσης και μικροαπορριμμάτων, καθώς και η εσκεμμένη φθορά των παραπάνω μέσων, αποτελεί παράβαση του παρόντος κανονισμού και επισύρει σε βάρος του παραβάτη χρηματικό πρόστιμο. Στους παραβάτες της διάταξης αυτής επιβάλλεται από  το Δήμο  πρόστιμο 50 €, που διπλασιάζεται σε κάθε περίπτωση υποτροπής.

3)Για λόγους που σχετίζονται με την αισθητική της πόλης και τη δημόσια υγεία, δεν επιτρέπεται η τοποθέτηση σκουπιδιών έξω από τους κάδους μηχανικής αποκομιδής. Στους παραβάτες της διάταξης αυτής, επιβάλλεται από το Δήμο πρόστιμο 15 €/ σακούλα.

4)Δεν επιτρέπεται η τοποθέτηση σάκων απορριμμάτων έξω από ξένη ιδιοκτησία ή το κρέμασμά τους στα δέντρα, τις κολώνες ή οπουδήποτε αλλού. Στους παραβάτες της διάταξης αυτής, επιβάλλεται από το Δήμο πρόστιμο 15 €/σακούλα.

5)Σε περίπτωση που στην περιοχή δεν υπάρχουν κάδοι μηχανικής αποκομιδής σε απόσταση 100 μέτρων από την κατοικία τους, οι Δημότες οφείλουν να εναποθέτουν τα απορρίμματα σε ειδικούς πλαστικούς σάκους μία ώρα πριν την διέλευση του απορριμματοφόρου. Στους παραβάτες της διάταξης αυτής επιβάλλεται από το Δήμο πρόστιμο 15 €/σακούλα.

6)Οι Δημότες υποχρεούνται να ξεχωρίζουν τα ανακυκλώσιμα υλικά που αναφέρονται στο άρθρο 5 παρ. 10 του παρόντος κανονισμού & να εναποθέτουν αυτά σε ειδικούς κάδους.  Στους  παραβάτες της διάταξης αυτής, επιβάλλεται  από το Δήμο  πρόστιμο 50 – 200 €.

7)Η εναπόθεση οικοδομικών υλικών, σιδερικών, ηλεκτρικών & ηλεκτρονικών συσκευών στους κάδους μηχανικής αποκομιδής  απορριμμάτων,  τιμωρείται  με πρόστιμο από 50 – 300 €.

8)Απαγορεύεται ρητά η τοποθέτηση μαγειρικών εντός των κάδων ή μηχανικών ελαίων επί του οδοστρώματος, των πεζοδρομίων και των λοιπών κοινοχρήστων χώρων. Τα μαγειρικά ή μηχανικά έλαια επιβάλλεται να παραδίδονται σε ειδικά συστήματα ανακύκλωσης.

9)Σε περίπτωση απεργίας ή σε περιπτώσεις που για λόγους ανωτέρας βίας δεν τηρείται το πρόγραμμα αποκομιδής απορριμμάτων από την Υπηρεσία Καθαριότητας, συστήνεται στους δημότες να συσκευάζουν ασφαλώς τα απορρίμματα και να κρατούν στο μπαλκόνι της οικίας τους προκειμένου να αποφευχθεί υπερβολική ρύπανση.

ΑΡΘΡΟ 10ο - ΥΠΟΧΡΕΩΣΕΙΣ ΥΠΕΥΘΥΝΩΝ & ΔΗΜΟΤΩΝ ΓΙΑ ΤΑ ΟΓΚΩΔΗ ΑΣΤΙΚΑ ΑΠΟΡΡΙΜΜΑΤΑ

1)Τα απορρίμματα αυτά δεν εγκαταλείπονται οπουδήποτε αλλά παραλαμβάνονται από το Δήμο μετά από τηλεφωνική επικοινωνία με την Υπηρεσίας Καθαριότητας. 

Στην περίπτωση αυτή οι υπεύθυνοι υποχρεούνται:

1.1 Να καταβάλλουν υπέρ του Δήμου ειδικό τέλος αποκομιδής. 

1.2 Να μην βγάζουν τα ογκώδη απορρίμματα στο πεζοδρόμιο από πριν, αλλά μόνο το πρωινό της ημέρας, που τους  ανακοινώθηκε ότι θα περάσει το ειδικό απορριμματοφόρο και να τα τοποθετούν σε σημείο, που δεν εμποδίζεται η κυκλοφορία πεζών και οχημάτων.

Σε αντίθετη περίπτωση θεωρείται ότι καταλαμβάνουν δημοτικό χώρο και θα εφαρμόζεται η καταβολή σχετικού    τέλους κατάληψης δημοτικού χώρου επιπλέον δε, θα καταβάλλεται και πρόστιμο ύψους 50 – 250 €.

2)Ειδικότερα για τα καταστήματα, γραφεία κλπ. οι υπεύθυνοι υποχρεούνται στα πάσης φύσεως απορρίμματα συσκευασίας, που τοποθετούν για αποκομιδή (χαρτοκιβώτια, ξυλοκιβώτια κλπ.), να έχουν προηγουμένως ελαχιστοποιήσει τον όγκο τους δια πίεσης, περίδεσης κλπ. Στους μη συμμορφούμενους  με  τη  διάταξη  αυτή ο Δήμος  επιβάλλει πρόστιμο 100 – 500 €.

3)Δεν επιτρέπεται η αυθαίρετη εναπόθεση αντικειμένων σε κοινόχρηστους χώρους, ρέματα, όχθες ποταμών, αποστραγγιστικούς τάφρους, αγροτικούς δρόμους & συλλέκτες   όμβριων   υδάτων. Στους   παραβάτες  ο  Δήμος   επιβάλλει    πρόστιμο 300 – 2.000 €.

4)Τα προϊόντα κηπευτικών εργασιών:

4.1 Φύλλα, ξερά άνθη, υπόλοιπα καθαρισμού κήπων, γκαζόν κλπ. συσκευάζονται σε ανθεκτικούς σάκους, όπως τα οικιακά απορρίμματα. Απορρίμματα που δεν είναι τοποθετημένα σε σάκους αλλά είναι επί του πεζοδρομίου ασυσκεύαστα (χύμα), επιβάλλεται στον υπεύθυνο πρόστιμο 50 – 250 €.

4.2 Τα υπόλοιπα κοπής δέντρων, θάμνων, κλαριών, γκαζόν κλπ. συσκευάζονται σε ελαφρά δέματα, δεμένα με ανθεκτικό σχοινί ή σύρμα, για την εύκολη φόρτωσή τους. Δεν βγαίνουν και αυτά στο πεζοδρόμιο. Και εδώ ισχύουν αυτά που αναφέραμε στην παράγραφο 1.

4.3 Κατ΄ εξαίρεση τους μήνες Ιανουάριο, Φεβρουάριο, Οκτώβριο και Νοέμβριο η αποκομιδή μικρού όγκου  προϊόντων κηπευτικών εργασιών θα γίνεται χωρίς την υποχρέωση υποβολής ειδικού τέλους. 

4.4 Υπόλοιπα χώματος και κοπροχώματος απομακρύνονται υποχρεωτικά από τους υπευθύνους με δικά τους μέσα. Έκθεση εγκατάλειψη υπολοίπων χώματος και κοπροχώματος  επιφέρει πρόστιμο 100 – 300 €.

5)Τις μεγάλες ηλεκτρικές & ηλεκτρονικές συσκευές οι δημότες οφείλουν να τις μεταφέρουν στο ειδικό κοντέινερ που βρίσκεται στην περιοχή της Συντριάδας Πύργου της εταιρίας ¨ΑΝΑΚΥΚΛΩΣΙΜΕΣ ΣΥΣΚΕΥΕΣ Α.Ε.¨ ή να τηλεφωνούν στον υπεύθυνο καθαριότητας για τη μεταφορά τους καταβάλλοντας το αντίστοιχο τέλος αποκομιδής και μεταφοράς. Σε καμία περίπτωση δεν  εναποτίθενται σε πεζοδρόμια και σε κοινόχρηστους χώρους πριν την ημέρα της αποκομιδής, η οποία θα προγραμματίζεται από την υπηρεσία. Στους παραβάτες επιβάλλεται πρόστιμο 50 – 250 €.

ΑΡΘΡΟ 11ο  - ΥΠΟΧΡΕΩΣΕΙΣ ΥΠΕΥΘΥΝΩΝ ΕΙΔΙΚΩΝ ΚΑΙ ΤΟΞΙΚΩΝ ΑΠΟΡΡΙΜΜΑΤΩΝ ΠΟΥ ΔΕΝ ΜΕΤΑΦΕΡΟΝΤΑΙ ΑΠΟ ΤΙΣ ΥΠΗΡΕΣΙΕΣ ΤΟΥ ΔΗΜΟΥ

Τα απορρίμματα που περιγράφονται στο άρθρο 3 παρ. 3.3 συλλέγονται, αποκομίζονται και μεταφέρονται αποκλειστικά από τους υπεύθυνους της κατηγορίας αυτής, όπως αυτοί προσδιορίζονται από το άρθρο 8 του παρόντος κανονισμού. Οι υπεύθυνοι υποχρεούνται μέχρι την ημέρα αποκομιδής, να τα κρατούν συσκευασμένα στα προαύλια των επιχειρήσεων και να μην τα τοποθετούν στο πεζοδρόμιο. Στους παραβάτες επιβάλλονται οι κυρώσεις που προβλέπονται από το άρθρο 6 του παρόντος κανονισμού.

Δ.
ΔΙΑΤΑΞΕΙΣ ΓΙΑ ΤΗΝ ΚΑΘΑΡΙΟΤΗΤΑ ΕΞΩΤΕΡΙΚΩΝ ΧΩΡΩΝ

ΑΡΘΡΟ 12ο - ΛΑΪΚΕΣ ΑΓΟΡΕΣ

Οι παραγωγοί αγροτικών προϊόντων, μικροπωλητές και έμποροι λαϊκών αγορών οφείλουν να διατηρούν τους γύρω από αυτούς χώρους πάντοτε καθαρούς, να συλλέγουν τα κάθε είδους υπολείμματα & απορρίμματα σε ανθεκτικούς σάκους για να γίνει στη συνέχεια η αποκομιδή τους από απορριμματοφόρα του Δήμου. Στους παραβάτες επιβάλλεται από το Δήμο πρόστιμο 50 – 400 €. 

Αν η παράβαση διαπιστωθεί για 2η φορά από τον ίδιο έμπορο, το πρόστιμο διπλασιάζεται και σε περίπτωση που η παράβαση γίνει για 3η φορά, ο Δήμος ζητάει την ανάκληση της άδειας λειτουργίας & την οριστική απομάκρυνση από τις λαϊκές αγορές της πόλης.

ΑΡΘΡΟ 13ο - ΥΠΟΧΡΕΩΣΕΙΣ ΠΕΖΩΝ & ΟΔΗΓΩΝ ΟΧΗΜΑΤΩΝ

Η απόρριψη από πεζούς ή οδηγούς άχρηστων αντικειμένων (χαρτιά-πακέτα– υπόλοιπα μικροσυσκευασίας τροφίμων ή αντικειμένων ατομικής χρήσεως) καθ’οδόν δεν επιτρέπεται. Το ίδιο ισχύει και για τους κοινόχρηστους και ελεύθερους χώρους του Δήμου (πλατείες, πάρκα, παιδικές χαρές, αθλητικές εγκαταστάσεις κλπ.) από περιπατητές, θαμώνες, δημότες κλπ. Τα παραπάνω αντικείμενα, πρέπει να ρίπτονται στα υπάρχοντα καλάθια μικροαπορριμμάτων ή στους κάδους απορριμμάτων. Στους παραβάτες της διάταξης αυτής επιβάλλεται από το Δήμο πρόστιμο 20 – 100 €.  

Πρόστιμο επιβάλλεται επίσης σε όσους προκαλούν φθορές σε κοινόχρηστο εξοπλισμό το Δήμου.

ΑΡΘΡΟ 14ο - ΥΠΟΧΡΕΩΣΕΙΣ ΚΑΤΑΣΤΗΜΑΤΩΝ

Καταστήματα στα οποία παρατηρείται παραγωγή κάθε μορφής απορριμμάτων, από την κατανάλωση των προσφερομένων ειδών (αναψυκτικά, πρόχειρα φαγητά κλπ.), οφείλουν να τοποθετούν δοχεία απορριμμάτων αλλά και να διατηρούν διαρκώς καθαρό τον έμπροσθεν χώρο και τον περίγυρο. Στους μη  συμμορφούμενους με τη διάταξη   αυτή επιβάλλεται   πρόστιμο 100 – 500 €. 

ΑΡΘΡΟ 15ο - ΚΑΘΑΡΙΟΤΗΤΑ ΔΗΜΟΤΙΚΩΝ ΧΩΡΩΝ ΧΡΗΣΙΜΟΠΟΙΟΥΜΕΝΩΝ ΑΠΟ ΕΠΙΧΕΙΡΗΣΕΙΣ

Επιχειρήσεις που χρησιμοποιούν κατόπιν αδείας δημοτικούς και κοινόχρηστους χώρους, όπως καφενεία, καφετέριες, ζαχαροπλαστεία, εστιατόρια και συναφή, οφείλουν  να διατηρούν διαρκώς τους χώρους καθαρούς, με δικά τους μέσα και με την τοποθέτηση καλαίσθητων δοχείων, ανεξάρτητα από τον χρόνο καθαρισμού από τα συνεργεία του Δήμου. Στους μη συμμορφούμενους με τη διάταξη αυτή επιβάλλεται πρόστιμο 100 – 500 €. Εάν η παράβαση αυτή διαπιστωθεί για τρίτη συνεχόμενη φορά, ο Δήμος έχει δικαίωμα ανάκλησης της άδειας λειτουργίας για ορισμένο χρονικό διάστημα ή οριστικά.

ΑΡΘΡΟ 16ο - ΚΑΘΑΡΙΟΤΗΤΑ ΠΕΖΟΔΡΟΜΙΩΝ

Οι κάτοικοι μονοκατοικιών ή πολυκατοικιών και οι ιδιοκτήτες ή ενοικιαστές καταστημάτων οφείλουν να φροντίζουν για τη συχνή καθαριότητα των πεζοδρομίων τους, να καθαρίζουν τα άγρια χόρτα που τυχόν φύονται σε αυτά, για αισθητικούς λόγους καθώς και για λόγους απορροής των υδάτων  και πρόληψης πυρκαγιών. Στους παραβάτες επιβάλλεται πρόστιμο  100 – 500 €. Σε περίπτωση που το κατάστημα είναι στο κέντρο της πόλης το πρόστιμο διπλασιάζεται.

ΑΡΘΡΟ 17ο - ΠΡΟΣΤΑΣΙΑ ΠΡΑΣΙΝΟΥ

Οι Δημότες οφείλουν να προστατεύουν τους κοινόχρηστους χώρους πρασίνου (πεζοδρόμια, πλατείες, πάρκα, παιδικές χαρές κλπ.)

1)Σε καμιά περίπτωση δεν μπορούν να προβούν σε κοπή ή κλάδεμα δένδρων που βρίσκονται σε κοινόχρηστους χώρους χωρίς να απευθύνονται στην υπηρεσία πρασίνου του Δήμου. Στους παραβάτες επιβάλλεται πρόστιμο 50 – 1.000 €

2)Οι επιχειρήσεις (καφετέριες, καφενεία, εστιατόρια, εμπορικά καταστήματα κλπ.) δεν μπορούν να καλύπτουν τα δέντρα με αυθαίρετες κατασκευές, χωρίς άδεια της Τεχνικής Υπηρεσίας του Δήμου. Στους παραβάτες επιβάλλεται πρόστιμο από 300 – 2.000 €.

3)Όλοι οφείλουμε να διατηρούμε τα πάρκα, αλσύλλια, κόμβους κλπ. εντός των ορίων του Δήμου καθαρά.

Δεν επιτρέπεται η εναπόθεση απορριμμάτων στους χώρους αυτούς. Στους παραβάτες επιβάλλεται πρόστιμο από 50 – 300 €.

4)Δεν επιτρέπεται αυθαίρετη κοπή δέντρου στα δάση & αλσύλλια εντός των ορίων του Δήμου. Οι παραβάτες τιμωρούνται με τις προβλεπόμενες από τους Νόμους διατάξεις.

5)Δεν επιτρέπεται η διαμονή ή διάβαση πεζών και οι αθλοπαιδιές στους χώρους πρασίνου του Δήμου. Οι παραβάτες τιμωρούνται με πρόστιμο από 50 – 300 €.

ΑΡΘΡΟ 18ο -ΥΠΑΙΘΡΙΑ ΑΠΟΘΗΚΕΥΣΗ ΥΛΙΚΩΝ

Η πλημμελής εναπόθεση, αποθήκευση και στοίβαξη υλικών, εμπορευμάτων, οικοδομικών υλικών κλπ. μπορεί να προκαλέσει σοβαρή ρύπανση από το διασκορπισμό των υλικών αυτών στο περιβάλλον.

Στη χορηγούμενη από το Δήμο άδεια κατάληψης πεζοδρομίου ή του κοινόχρηστου χώρου για την εναπόθεση, αποθήκευση ή στοίβαξη των παραπάνω υλικών, πρέπει υποχρεωτικά να αναγράφονται και τα μέσα προστασίας που πρέπει να πάρει ο αιτών, ώστε να αποτρέπεται κάθε κίνδυνος διασκορπισμού τους. Αν όμως, από την πλημμελή εφαρμογή των παραπάνω προστατευτικών μέτρων, προκληθεί ρύπανση των κοινόχρηστων χώρων, τότε ο Δήμος πέραν των προβλεπομένων άλλων κυρώσεων από την κείμενη νομοθεσία, επιβάλλει και πρόστιμο κατά των υπευθύνων που μπορεί να κυμαίνεται από 50 – 500 € ανάλογα με τη σοβαρότητα της ρύπανσης.

ΑΡΘΡΟ 19ο - ΚΑΘΑΡΙΟΤΗΤΑ ΙΔΙΩΤΙΚΩΝ ΧΩΡΩΝ(ΣΤΕΓΑΣΜΕΝΩΝ Η ΜΗ) - ΟΙΚΟΠΕΔΩΝ

1)Οι κοινόχρηστοι χώροι πολυκατοικιών, εργοστασίων και επιχειρήσεων, στεγασμένοι ή μη, πρέπει να διατηρούνται καθαροί με τη φροντίδα των υπευθύνων και με κάθε πρόσφορο μέσο, ακόμη και αν τα απορρίμματα προέρχονται από τρίτους. Οι ιδιοκτήτες ή νομείς οικοπέδων οφείλουν να τα διατηρούν πάντοτε ελεύθερα από απορρίμματα, ακόμη και όταν αυτά προέρχονται από τρίτους.

Προς τούτο οφείλουν να περιφράσσουν τα οικόπεδά τους (σύμφωνα τις διατάξεις του ΓΟΚ) και να προβαίνουν σε περιοδική καθαριότητα και αποψίλωση.

Σύμφωνα με την υπ’ αριθμ. 4/1987 Πυροσβεστικής Διάταξη οι ιδιοκτήτες ή με οποιοδήποτε τρόπο εκμεταλλευτές των οικοπέδων και λοιπών ακάλυπτων χώρων που βρίσκονται μέσα σε κατοικημένες περιοχές ή κοντά σε αυτές και σε απόσταση 100 μέτρων από τα όρια της δημοτικής ή τοπικής κοινότητας, υποχρεούνται να προβούν στην αποψίλωση αυτών από τα ξερά χόρτα και την απομάκρυνση τυχόν άλλων εύφλεκτων υλικών που βρίσκονται μέσα σε αυτά. Στους προαναφερμένους χώρους απαγορεύεται το άναμμα φωτιάς κατά το χρονικό διάστημα της αντιπυρικής περιόδου. Οι παραβάτες διώκονται και τιμωρούνται σύμφωνα με τις διατάξεις του άρθρου 433 του Ποινικού Κώδικα. 

Τέλος, αν οι υπεύθυνοι αδιαφορούν και μετά τις σχετικές συστάσεις ή την ανάρτηση ενημερωτικής πινακίδας, ο Δήμος έχει το δικαίωμα να παρέμβει καθαρίζοντας το οικόπεδο, περιφράσσοντάς το και καταλογίζοντας στους υπεύθυνους τα έξοδα, με βάση τη σχετική έκθεση της αρμόδιας υπηρεσίας του Δήμου και επιβάλλεται πρόστιμο και μήνυση στους υπευθύνους , σύμφωνα με τις διατάξεις της παρ. 26 του άρθρου 94 του Ν. 3852/2011. 

Στα εγκαταλειμμένα επίσης οικόπεδα, που έχουν μετατραπεί σε εστίες μόλυνσης, ο Δήμος μπορεί να προβεί στον καθαρισμό και την μετατροπή τους σε χώρους ελεύθερων Δημοτικών ΠΑΡΚΙΓΚ.

2)Οι υπεύθυνοι των οικοπέδων μέσα στα οποία υπάρχουν δένδρα (παραγωγικά ή μη) οφείλουν να τα κλαδεύουν με τέτοιο τρόπο ώστε τα κλαδιά τους να μην εκτείνονται σε κοινόχρηστους χώρους (κυρίως πεζοδρόμια, δρόμους), να μην εμποδίζουν τη διέλευση πεζών, οχημάτων καθώς και να μην εμποδίζουν την ορατότητα των φωτεινών σηματοδοτών και των σημάτων. Στους παραβάτες γίνεται σύσταση και αν μέσα στο διάστημα που θα καθορίσει η υπηρεσία δεν συμμορφωθούν, τότε η Υπηρεσία Πρασίνου προβαίνει  στην  κοπή  αυτών  και  επιβάλλεται  στον  υπεύθυνο πρόστιμο 50 – 500 €.

ΑΡΘΡΟ 20ο - ΜΕΤΑΦΟΡΑ ΚΑΙ ΦΟΡΤΟΕΚΦΟΡΤΩΣΗ ΑΝΤΙΚΕΙΜΕΝΩΝ

1)Όλα τα φορτηγά αυτοκίνητα και γενικά μεταφορικά μέσα ξηρού φορτίου, πρέπει να έχουν το φορτίο τους πλήρως καλυμμένο με μουσαμά. Τα απορρίμματα οιασδήποτε μορφής που παράγονται κατά την φορτοεκφόρτωση εμπορευμάτων, πρέπει να περισυλλέγονται αμέσως μετά το πέρας κάθε εργασίας. Απαγορεύεται επίσης η διέλευση των φορτηγών οχημάτων, που μεταφέρουν χύδην προϊόντα εάν αυτά δεν είναι σκεπασμένα ή δε διασφαλίζεται με οποιοδήποτε άλλο τρόπο η τρόπο η ρύπανση της πόλης. Σε  περίπτωση αμέλειας η καθαριότητα διεξάγεται από υπηρεσίες του Δήμου και τα έξοδα καταλογίζονται, με βάση τη σχετική έκθεση της αρμόδιας υπηρεσίας, στον υπεύθυνο μαζί με πρόστιμο 150 – 1.000 €. Σε περίπτωση που η παράβαση διαπιστωθεί για δεύτερη φορά, ο Δήμος θα διατηρεί το δικαίωμα να απαγορεύει τη διέλευση του συγκεκριμένου οχήματος επ’ αόριστο.

2)Ειδικότερα τα φορτηγά αυτοκίνητα και γενικά τα μεταφορικά μέσα (υγρού φορτίου –μπετόν κ.λ.π.) πρέπει να προστατεύουν από τη ρύπανση τόσο τους κοινόχρηστους χώρους     του   Δήμου όσο και   τους ιδιωτικούς (στεγασμένους και μη).  Σε όσους   δεν συμμορφώνονται   με την   πιο πάνω διάταξη,   επιβάλλεται     πρόστιμο   ύψους   500 – 1.000 €.

ΑΡΘΡΟ 21ο - ΕΓΚΑΤΑΛΕΙΜΜΕΝΑ ΑΥΤΟΚΙΝΗΤΑ-ΜΗΧΑΝΗΜΑΤΑ Κ.Λ.Π.

Για όλα τα οχήματα τα οποία εγκαταλείπονται σε δημόσιους, δημοτικούς, κοινόχρηστους ή μη χώρους και οδούς και αποτελούν κίνδυνο για το περιβάλλον, τη δημόσια υγεία, την ασφάλεια και ιδιωτική περιουσία των δημοτών αυτής της πόλης εφαρμόζονται τα προβλεπόμενα στο Π.Δ.116/04 (Φ.Κ.Ε. 81Α/5-3-04) και την Κ.Υ.Α. 105136/17-6-04 (Φ.Ε.Κ.907Β/17-6-04). 

Για την εφαρμογή των ανωτέρω υπεύθυνο είναι το τμήμα Περιβάλλοντος της Τεχνικής Υπηρεσίας και  η Δημοτική Αστυνομία, που εντοπίζει τα εγκαταλειμμένα οχήματα και επικολλά ειδικό αυτοκόλλητο που το χαρακτηρίζει ως εγκαταλειμμένο. Αν το όχημα δεν απομακρυνθεί μέσα σε 45 ημέρες από την επικόλληση του αυτοκόλλητου, επιβάλλεται στον ιδιοκτήτη πρόστιμο 500 € για επιβατηγά και τρέιλερ, 300 € για μοτοποδήλατα και μοτοσικλέτες και 1.500 – 5.000 € για μεγάλα οχήματα και το όχημα περιέχεται στην κατοχή του Δήμου.

Τα παραπάνω οχήματα παραδίδονται από το Δήμο σε εγκεκριμένο σύστημα συλλογής Ο.Τ.Κ.Ζ. και παραμένουν στο σημείο συλλογής, για δέκα μέρες. Αν το όχημα αναζητηθεί μέσα στο διάστημα αυτό παραδίδεται στον ιδιοκτήτη εφόσον καταβληθούν τα έξοδα μεταφοράς και φύλαξης.

Όταν παρέλθει άπρακτη η παραπάνω προθεσμία, τα προαναφερόμενα οχήματα προωθούνται, σύμφωνα με το άρθρο 9 του Π.Δ.116/2004, προς περαιτέρω επεξεργασία, αξιοποίηση, τεμαχισμό και διάθεση.

ΑΡΘΡΟ 22ο - ΜΕΤΑΦΟΡΑ ΚΑΙ ΦΥΛΑΞΗ ΕΙΔΩΝ ΚΑΙ ΜΕΣΩΝ ΑΣΚΗΣΗΣ ΥΠΑΙΘΡΙΟΥ ΕΜΠΟΡΙΟΥ

Με τη βεβαίωση, από τα αστυνομικά όργανα του Δήμου, των παραβάσεων της εκάστοτε ισχύουσας νομοθεσίας περί υπαίθριου εμπορίου και των αποφάσεων που ρυθμίζουν αυτό, οι παραβάτες οφείλουν να απομακρύνουν τα είδη που διαθέτουν προς πώληση και τα μέσα που χρησιμοποιούν για τον σκοπό αυτό. 

Σε περίπτωση που οι παραβάτες αρνούνται να συμμορφωθούν με τα ανωτέρω, τα αρμόδια όργανα μεριμνούν για τη μεταφορά των εν λόγω ειδών και μέσων για φύλαξη, στις αποθήκες του Δήμου. 

Τα παραπάνω είδη αποδίδονται στους δικαιούχους, εφόσον καταβληθούν εντός 10 ημερών οι δαπάνες φύλαξης, μεταφοράς και πρόστιμο, το οποίο ανέρχεται στο ποσό των 400 €.

Όταν παρέλθει άπρακτη η ανωτέρω προθεσμία, τα εν λόγω είδη κατάσχονται και εκπλειστηριάζονται σύμφωνα με τις οικείες, αναγκαστικής εκτέλεσης, διατάξεις του Κώδικα Πολιτικής Δικονομίας.

ΑΡΘΡΟ 23ο - ΔΙΑΦΟΡΕΣ ΔΙΑΤΑΞΕΙΣ

1)Το γέμισμα του κρασπεδόρειθρου με τσιμέντο για τη δημιουργία μικρής ράμπας, προς διευκόλυνση της εισόδου σε γκαράζ απαγορεύεται. Μόνο καθ’ υπόδειξη της τεχνικής υπηρεσίας του Δήμου, επιτρέπεται αυτή, συνοδευόμενη από την ανάλογη διαμόρφωση κρασπέδων.

2)Η διενέργεια διαφημίσεων υπόκειται στις εκάστοτε ισχύουσες διατάξεις και τις σχετικές αποφάσεις του Δημοτικού Συμβουλίου. Στους μη συμμορφούμενους επιβάλλεται σύμφωνα με τις διατάξεις του άρθρου 26 παρ. 9. του Ν. 1828/1989 πρόστιμο κατά περίπτωση ως εξής:

α)Επικόλληση αφισών και διαφημιστικών εντύπων στους κάδους απορριμμάτων στις πινακίδες ρύθμισης της κυκλοφορίας κ.λ.π.  και γενικά στους χώρους όπου απαγορεύεται η αφισοκόλληση. Πρόστιμο που κυμαίνεται από 100 – 1.000 €.

β)Αυθαίρετη τοποθέτηση διαφημιστικών πλαισίων σε ιδιωτικούς ή κοινόχρηστους χώρους. Πρόστιμο 300 € ανά πλαίσιο συν τα έξοδα αποξήλωσης.

γ)Σε περίπτωση ρύπανσης μνημείων, αγαλμάτων, τοίχων, παιδικών χαρών, πάρκων, χώρων πρασίνου κλπ, με σπρέι ή χρώματα, πέρα από τη δαπάνη αποκατάστασης επιβάλλεται πρόστιμο 200 – 1.000 € και ακολουθούνται οι προβλεπόμενες από το Νόμο διαδικασίες ποινικής δίωξης.

δ)Ρύπανση  με εμπορικές αφίσες,  φέιγ-βολάν διαφημιστικά έντυπα κλπ. Πρόστιμο 300 – 1.000 € στον διαφημιζόμενο και στον διαφημιστή.

ε)Διαφημιστικά αυτοκόλλητα επικολλημένα επί των καταστρωμάτων των πεζοδρομίων, πλατειών και επί του οδοστρώματος. Πρόστιμο  από 500 – 1.500 €.

στ)Διαφημιστικές  πινακίδες  αναρτώμενες  σε  στύλους, υποσταθμούς  κοινής  ωφελείας  και  σε  σηματοδότες. Πρόστιμο  500 €  ανά  πινακίδα.

ζ)Πινακίδες  επί  των  οδών  και  πεζοδρομίων. Πρόστιμο  500 € ανά  πινακίδα, συν  τα  έξοδα  αποξήλωσης  και  μεταφοράς.

3)Δεν επιτρέπεται η τοποθέτηση - επικόλληση αφισών, προγραμμάτων από τα γραφεία τελετών και κάθε είδους αυτοκόλλητων σε φωτιστικούς στύλους του Δήμου. Στους παραβάτες επιβάλλεται πρόστιμο 50 – 200 €.

4)Δεν επιτρέπεται η στάση και η στάθμευση των αυτοκινήτων, μπροστά από κάδους απορριμμάτων. Στους παραβάτες επιβάλλεται πρόστιμο 50 – 200 €, πέρα των κυρώσεων της Δημοτικής Αστυνομίας ή της Τροχαίας.  

5)Δεν επιτρέπεται η ρίψη & εναπόθεση ελαστικών σε κοινόχρηστους χώρους. Τα συνεργεία ελαστικών υποχρεούνται σε συλλογή & διάθεση για ανακύκλωση των άχρηστων ελαστικών τους. Στους παραβάτες επιβάλλεται πρόστιμο 100 – 2.000 €. 

6)Για τη φθορά του αστικού εξοπλισμού του Δήμου (καλαθάκια αχρήστων, κάδους απορριμμάτων, όργανα παιδικών χαρών, παγκάκια κλπ) ανάλογα με το μέγεθος της φθοράς επιβάλλεται πρόστιμο 100 – 500 €.

7)Κατά την εκτέλεση οικοδομικών εργασιών θα πρέπει να υπάρχει σήμανση (φωτεινή τη νύχτα) με πινακίδες,  ειδική ταινία κλπ. Στους παραβάτες επιβάλλεται πρόστιμο 100 – 300 €.   

8)Δεν επιτρέπεται η καύση πλαστικών και σκουπιδιών. Στους παραβάτες επιβάλλεται πρόστιμο 100 – 300 €.

9)Σε όποιον ρυπαίνει  κοινόχρηστους χώρους και γενικά την πόλη και η παράβαση δεν προβλέπετε στον κανονισμό, θα επιβάλλεται πρόστιμο 50 - 1.000 €. 

ΑΡΘΡΟ 24ο - ΑΣΤΙΚΑ ΛΥΜΑΤΑ

1. Βάσει του Κτιριοδομικού Κανονισμού (ΦΕΚ 59/Δ/3-2-89):

Απαγορεύεται η παροχέτευση σε δρόμους, αγωγούς όμβριων του Δήμου (άρ. 26 παρ.3.5, 3.7, 4.1, 4.2, 4.3) ή σε άλλους κοινόχρηστους χώρους ή σε άλλους ανοιχτούς ιδιωτικούς χώρους, αποβλήτων από βόθρους, πλυντήρια, κουζίνες, αποσκληρυντές, πισίνες και γενικά από οποιονδήποτε χώρο ή εξαιτίας οποιασδήποτε εργασίας εκτός των περιπτώσεων της συνήθους καθαριότητας πεζοδρομίων, βεραντών, κλπ. και των όμβριων υδάτων. Οι παραβάτες τιμωρούνται με πρόστιμο επαναλαμβανόμενο μετά την παρέλευση πέντε ημερών εφόσον η παράβαση συνεχίζεται. 

2. Παράβαση θεωρείται και η αμέλεια εκκένωσης του βόθρου ή η πλημμελής συντήρηση του που έχουν ως αποτέλεσμα τη διαρροή βοθρολυμάτων στους δρόμους και στα φρεάτια όμβριων. 

3. Στην περίπτωση ενοικιασμένων ακινήτων κυρίως υπεύθυνος για τις παραβάσεις που περιγράφονται στο παρόν άρθρο είναι ο μισθωτής του ακινήτου αλλά η ευθύνη μπορεί να βαρύνει και τον ιδιοκτήτη. 

4. Ο έλεγχος των ανωτέρω καταστάσεων και η διαπίστωση των παραβάσεων θα πραγματοποιείται από τη Δημοτική Αστυνομία καθ’ όλο το 24ωρο, ή άλλο εντεταλμένο όργανο του Δήμου. 

ΑΡΘΡΟ 25ο - ΡΥΠΑΝΣΗ ΠΕΡΙΒΑΛΛΟΝΤΟΣ ΑΠΟ ΥΓΡΑ ΑΠΟΒΛΗΤΑ 

1. Η ρύπανση πεζοδρομίου, δρόμων και λοιπών κοινόχρηστων χώρων από εναπόθεση ή απόρριψη υγρών ρυπογόνων ουσιών (έλαια αυτοκινήτων, λιπαρά οξέα, γλυκερίνη, σάπωνες, ορυκτέλαια, υγρά καύσιμα κ.ά.) τιμωρείται με πρόστιμο. Το πρόστιμο διπλασιάζεται σε περίπτωση υποτροπής ή ανάλογα με την έκταση της ρύπανσης. 

2. Η ρύπανση με λάδια από κάθε είδους οχήματα που εγκαταλείπονται στο οδόστρωμα ή σε άλλους χώρους, μπορεί να προκαλέσει ατυχήματα σε πεζούς και τροχοφόρα και γι’ αυτό το λόγο αποτελεί παράβαση του παρόντος κανονισμού και άρα επισύρει πρόστιμο. Οι ιδιοκτήτες των οχημάτων πρέπει να φροντίζουν για την καλή κατάσταση των οχημάτων τους και σε περίπτωση διαρροής να μεριμνούν για τον άμεσο καθαρισμό του χώρου. Σε έκτακτες περιπτώσεις, όπως διαρροή μετά από σύγκρουση, οι ιδιοκτήτες των οχημάτων οφείλουν να ειδοποιούν αμέσως την Υπηρεσία Καθαριότητας του Δήμου ή τις άμεσα εμπλεκόμενες υπηρεσίες. 

ΑΡΘΡΟ 26ο - ΥΠΟΧΡΕΩΣΕΙΣ ΙΔΙΟΚΤΗΤΩΝ Ή ΣΥΝΟΔΩΝ ΚΑΤΟΙΚΙΔΙΩΝ ΖΩΩΝ

26.1
Σύμφωνα με την Υγειονομική Διάταξη Υ1Β/2000 (ΦΕΚ343/Β/95) και το Ν.3170/2003 που αφορά στα «ζώα συντροφιάς, αδέσποτα συντροφιάς και άλλες διατάξεις.» Οι ιδιοκτήτες ή συνοδοί κατοικίδιων ζώων υποχρεούνται να κρατούν τους σκύλους τους με λουρί και να μεριμνούν για τον άμεσο καθαρισμό του περιβάλλοντος από τα περιττώματα των ζώων τους (αρ. 2, 6, 8, 13, 12 Ν. 3170/2003 ΦΕΚ 191/Α/2003). Για το σκοπό αυτό θα πρέπει να είναι εφοδιασμένοι με κατάλληλη συσκευή – συλλέκτη περιττωμάτων τον οποίο θα έχουν μαζί τους όταν συνοδεύουν τα κατοικίδια σε εξωτερικούς χώρους. Στους παραβάτες της διάταξης αυτής επιβάλλεται κάθε φορά πρόστιμο 100,00€. Το πρόστιμο διπλασιάζεται εάν η παράβαση γίνει σε παιδική χαρά ή άλλο κοινόχρηστο χώρο που φιλοξενεί παιδιά, σε αυλές ή εισόδους σχολείων, σε προαύλια εκκλησιών, δημόσια ή δημοτικά κτίρια και αρχαιολογικούς χώρους. 

26.2
Οι ιδιοκτήτες σκύλων υποχρεούνται να σημαίνουν τον σκύλο τους σύμφωνα με την παράγραφο 1α του άρθρου 2 του Ν. 3170/2003. Η σήμανση και η καταγραφή των δεσποζόμενων σκύλων πρέπει να γίνεται από τους ιδιοκτήτες σύμφωνα με την αρ.280241/2003 (ΦΕΚ 1777/1-12-2003/Β) ΚΥΑ «Σήμανση καταγραφή δεσποζόμενων σκύλων και λοιπές διατάξεις». Σε περίπτωση διαπίστωσης της παράβασης, εκτός από τις ποινικές κυρώσεις που ορίζονται στο αρ. 12 του Ν. 3170/2003, επιβάλλεται πρόστιμο 300,00€. 

26.3
Απαγορεύεται γενικά η εγκατάλειψη ζώων εντός και εκτός οικισμών. Σε περίπτωση εγκατάλειψης στον παραβάτη, εκτός από τις ποινικές κυρώσεις που ορίζονται στο αρ. 12 του Ν. 3170/2003, επιβάλλεται πρόστιμο 500 €. 

ΑΡΘΡΟ 27ο - ΣΤΑΥΛΙΣΜΟΣ ΟΙΚΟΣΙΤΩΝ ΖΩΩΝ

Εντός των ορίων της πόλης δεν επιτρέπεται η διατήρηση οικόσιτων ζώων (ιπποειδή, αγελάδες, μόσχοι, χοίροι, αιγοπρόβατα, κουνέλια) και πτηνών. Όσοι διατηρούν οικόσιτα ζώα ή πτηνά σε κατοικημένες περιοχές οφείλουν να τα διατηρούν σε αριθμό αυστηρά περιορισμένο για τις ανάγκες της οικογένειας τους και σύμφωνα με τις ισχύουσες νομοθετικές διατάξεις (Υγειονομική Διάταξη «περί όρων ιδρύσεων και λειτουργίας πτηνοτροφικών εγκαταστάσεων» Υ1Β/2000/95 ΦΕΚ343/Β/95. Οφείλουν ακόμη να φροντίζουν ώστε τα πτηνά και τα ζώα να μην ενοχλούν τους γύρω κατοίκους σε ζητήματα υγιεινής, αισθητικής περιβάλλοντος και ακουστικής ενόχλησης. Οι παραβάτες τιμωρούνται με πρόστιμο 1.000 €. 

 Άρθρο 28ο - ΒΟΣΚΗ ΖΩΩΝ

Απαγορεύεται η βοσκή ζωών εντός κατοικημένων περιοχών της πόλης και των Δημοτικών & Τοπικών Κοινοτήτων όπως σε οικόπεδα, άλση και γενικά σε χώρους όπου ζει ανθρώπινος πληθυσμός. Πρόστιμο: 100 €.

Άρθρο 29ο - ΚΑΘΑΡΙΟΤΗΤΑ ΚΑΤΑ ΤΗΝ ΕΚΤΕΛΕΣΗ ΟΙΚΟΔΟΜΙΚΩΝ ΕΡΓΑΣΙΩΝ ΚΑΙ ΕΡΓΑΣΙΩΝ ΚΟΙΝΩΦΕΛΩΝ ΟΡΓΑΝΙΣΜΩΝ

Το άρθρο αυτό αφορά κάθε είδους οικοδομικές εργασίες που εκτελούνται από ιδιώτες ή φορείς του δημοσίου (ανέγερση νέων οικοδομών, προσθήκες, επισκευές,  ανακαινίσεις, κατεδαφίσεις, λοιπές οικοδομικές εργασίες), καθώς και κάθε εργασία που πραγματοποιείται από οργανισμούς κοινής ωφέλειας ή εργολάβους δημοσίων και δημοτικών έργων, που εκτελούνται σε κοινόχρηστους χώρους στα διοικητικά όρια του Δήμου. 

1. Σε κάθε περίπτωση οι υπεύθυνοι των έργων οφείλουν να τηρούν όλα  τα μέτρα υγιεινής και ασφάλειας των εργαζομένων και διερχομένων καθώς και τα μέτρα ασφαλείας των οχημάτων, να μην παρακωλύουν την κυκλοφορία, να μην δημιουργούν προβλήματα στην λειτουργία της πόλης και να λαμβάνουν όλα τα απαραίτητα μέτρα αποφυγής κινδύνου διασποράς ή διαφυγής στο περιβάλλον δομικών και αδρανών υλικών  και κάθε είδους αχρήστων αντικειμένων και αποβλήτων. Πρόστιμο: 200 €.

2. Πριν από την έναρξη οικοδομικών εργασιών, οι ιδιοκτήτες ή οι κατασκευαστές ή οι υπόχρεοι ανάλογα, πρέπει να εφοδιάζονται από το Δήμο με άδεια κατάληψης πεζοδρομίου-οδοστρώματος εκπληρώνοντας όλες τις υποχρεώσεις τους που απορρέουν από τις εκάστοτε ισχύουσες αποφάσεις. 

Στην περίπτωση που δεν πρόκειται να γίνει κατάληψη πεζοδρομίου, θα πρέπει να υποβάλλεται η ανάλογη υπεύθυνη δήλωση. Πρόστιμο: 200 €.

3. Ο χώρος που εκτελούνται οι οικοδομικές εργασίες θα πρέπει  να είναι περιφραγμένος. Σε περίπτωση καταλήψεως πεζοδρομίου ή οδοστρώματος πρέπει να λαμβάνονται μέτρα για την προστασία των πεζών και των οχημάτων. Τα αδρανή υλικά που βρίσκονται επί του πεζοδρομίου πρέπει να εγκιβωτίζονται με μέσα προστασίας (μαδέρια, τσιμεντόλιθους, σάκους κλπ) για την αποφυγή της διασποράς τους από νερά είτε από οποιαδήποτε άλλη αιτία.

Α. Ελαφρά υλικά που παρασύρονται από τον αέρα (άμμος, μαρμαρόσκονη, μπάζα κλπ) θα πρέπει να καταβρέχονται συχνά, ώστε να μην παρασύρονται, το ίδιο ισχύει και κατά την διάρκεια κατεδαφίσεων ή εκσκαφών. 

Β. Τα στερεά κινητά υλικά που χρησιμοποιούνται κατά την εκτέλεση των οικοδομικών εργασιών πρέπει να είναι κατά τρόπο ασφαλή στερεωμένα για την πρόληψη ατυχήματος, τα δε περιφράγματα για τον ίδιο λόγο πρέπει να είναι πλήρη και ασφαλή. Για τους ίδιους λόγους επιβάλλεται η σήμανση με σχετικές ανακλαστικές πινακίδες και η τοποθέτηση ασπροκόκκινης ταινίας όταν καταλαμβάνεται μέρος οδοστρώματος η δε σήμανση κατά την νύχτα πρέπει να είναι φωτεινή.

Πρόστιμο: 200 €.

4. Σε περίπτωση εκτέλεσης εργασιών από οργανισμούς κοινής ωφέλειας (Ο.Τ.Ε, Δ.Ε.Η, Δ.Ε.Υ.Α.Π κλπ) για συντήρηση, επισκευή δικτύου ή νέων παροχών, επιβάλλεται τήρηση των διατάξεων που προβλέπονται από τους Νόμους «περί εκτέλεσης Δημοσίων Έργων» (σημάνσεις κλπ) καθώς και τις διατάξεις του Γενικού Οικοδομικού Κανονισμού και του Κώδικα Οδικής Κυκλοφορίας. 

5. Σε καμία περίπτωση δεν θα αποτίθενται, ούτε και προσωρινά, προϊόντα εκσκαφής στους δρόμους, αλλά θα φορτώνονται και θα απομακρύνονται ταυτόχρονα με την εκσκαφή. Επίσης τα υλικά θα προσκομίζονται στον τόπο του έργου όταν χρειάζονται, όχι νωρίτερα. Επίσης έξω από την περίφραξη του έργου θα τηρείται σχολαστική καθαριότητα από χώματα, λάσπες και μικροαπορρίμματα, με όποια μέσα κριθούν απαραίτητα για την επίτευξη αυτού του σκοπού (π.χ. σκούπισμα, πλύσιμο κλπ) και με στόχο την αποφυγή, έστω και στιγμιαίας ρύπανσης της γύρω περιοχής αλλά και της μεταφοράς ρύπων (κυρίως λάσπες και σκόνες από τα διερχόμενα οχήματα) στην υπόλοιπη πόλη.

Τέλος για την αποφυγή διασκορπισμού υλικών ευρισκομένων εντός της περίφραξης θα τηρούνται οι διαδικασίες που προβλέπονται στην παράγραφο 29.2.2 του ιδίου άρθρου. Πρόστιμο: 200 €.

6. Μετά την αποπεράτωση του έργου θα  πρέπει άμεσα να γίνεται απομάκρυνση όλων των προϊόντων εκσκαφής και των υπολοίπων άχρηστων υλικών και να επαναφέρονται τα πράγματα στην αρχική τους κατάσταση. Κατόπιν θα πρέπει να γίνεται σχολαστική καθαριότητα σε όλη την περιοχή που αυτό καλύπτει και επηρεάζει. Πρόστιμο : 200 €.

Ε.
ΤΕΛΗ - ΠΡΟΣΤΙΜΑ

ΑΡΘΡΟ 30ο - ΤΕΛΗ ΑΠΟΚΟΜΙΔΗΣ ΑΝΤΙΚΕΙΜΕΝΩΝ

Για την αποκομιδή ογκωδών αντικειμένων οι δημότες καταβάλλουν τέλος αποκομιδής ανάλογα με τον όγκο και το βάρος, το οποίο αποφασίζεται και αναπροσαρμόζεται με απόφαση του Δ.Σ., έπειτα από εισήγηση της Οικονομικής Επιτροπής. 

Με την έναρξη του νέου κανονισμού, οι δημότες θα καταβάλλουν τέλος αποκομιδής για τα ογκώδη αντικείμενα ως εξής                                                                                          

1)Ψυγεία ,κουζίνες, πλυντήρια, τηλεοράσεις.

Δωρεάν μεταφορά, καθώς προορίζονται για ανακύκλωση.

2)Μεταφορά κλαδιών και χόρτων 50 € για κάθε ημιφορτηγό. Μειώνεται ανάλογα με τον όγκο.

3)Οικοσκευές (έπιπλα, καρέκλες, ντουλάπες κ.λ.π.) 50 € για κάθε ημιφορτηγό. Μειώνεται ανάλογα με τον όγκο.

4)Στρώματα 5 € το τεμάχιο.

Μεταφορά μικτών αντικειμένων από αποψίλωση οικοπέδων, 80 € ανά ημιφορτηγό. Μειώνεται ανάλογα με τον όγκο.

ΑΡΘΡΟ  31ο - ΑΝΑΠΡΟΣΑΡΜΟΓΗ  ΠΡΟΣΤΙΜΩΝ- ΟΡΓΑΝΑ ΕΠΙΛΥΣΗΣ ΔΙΑΦΟΡΩΝ

  Τα  πρόστιμα που προβλέπονται αναπροσαρμόζονται με  απόφαση  του  Δημοτικού  Συμβουλίου. Σε  περίπτωση  υποτροπής  του  παραβάτη, τα  πρόστιμα  που  αναλογούν, σε  κάθε  περίπτωση, διπλασιάζονται.   

 Αρμόδιο όργανο για την Επίλυση Διαφορών και Εξέταση αντιρρήσεων ορίζεται η Επιτροπή Ποιότητα Ζωής, η οποία αποφασίζει μετά από εισήγηση του Αντιδημάρχου Καθαριότητας και Αντιδημάρχου Τεχνικών Υπηρεσιών (Τμήμα Περιβάλλοντος).

Οι παραβάτες που τους έχει υποβληθεί κύρωση, έχουν τη δυνατότητα να προσφύγουν εντός 10ημέρου από την ημερομηνία επιβολής της ποινής, εγγράφως στην Επιτροπή Ποιότητας Ζωής η οποία και αποφαίνεται σχετικώς.

ΠΑΡΑΒΑΣΕΙΣ ΚΑΝΟΝΙΣΜΟΥ ΚΑΘΑΡΙΟΤΗΤΑΣ –  ΠΡΟΣΤΙΜΑ

1. Απόρριψη ειδικών και τοξικών απορριμμάτων, καθώς και υλικών προερχόμενων από εκσκαφές, κατεδαφίσεις και γενικά οικοδομικές εργασίες (άρ. 6). Πρόστιμο: 100 - 2.000 €.

2. Παράνομη λειτουργία χωματερών, μονάδων που παράγουν τοξικά και επικίνδυνα απόβλητα (άρ. 7). Πρόστιμο: 100 - 2.000 €.

3. Μη  συσκευασία απορριμμάτων σε πλαστικούς   σάκους (άρ.9 παρ.1). Πρόστιμο: 50 – 150 €.

4. Μετακίνηση κάδων (άρ.9 παρ.2). Πρόστιμο: 50 €.

5. Μη τοποθέτηση απορριμμάτων στον πλησιέστερο κάδο (άρ.9 παρ.3), τοποθέτηση σάκων σε ξένες ιδιοκτησίες, δένδρα, κολώνες κλπ (άρ.9 παρ.4), πρόωρη τοποθέτηση απορριμμάτων (άρ.9 παρ.5). Πρόστιμο: 15 €/ σακούλα.

6. Μη τοποθέτηση ανακυκλώσιμων ειδών στους ειδικού κάδους απορριμμάτων (άρ.9 παρ.6). Πρόστιμο: 50 – 200 €.

7. Ρίψη οικοδομικών υλικών, σιδερικών, ηλεκτρικών και ηλεκτρονικών συσκευών εντός των κάδων μηχανικής αποκομιδής (άρ.9 παρ.7). Πρόστιμο: 50 – 300 €.

8. Κατάληψη δημοτικού χώρου με ογκώδη απορρίμματα χωρίς συνεννόηση με την αρμόδια υπηρεσία αποκομιδής (άρ.10 παρ.1). Πρόστιμο: 50 – 250 €.

9. Μη ελαχιστοποίηση του όγκου με πίεση, περίδεση κλπ των πάσης φύσεως απορριμμάτων συσκευασίας (άρ. 10 παρ. 2). Πρόστιμο: 100 – 500 €.

10. Αυθαίρετη εναπόθεση αντικειμένων σε κοινόχρηστους χώρους, ρέματα, όχθες ποταμών, αποστραγγιστικούς τάφρους, αγροτικούς δρόμους και συλλέκτες όμβριων υδάτων (άρ.10παρ.3). Πρόστιμο: 300 - 2.000 €.

11. Απόρριψη επί του πεζοδρομίου ασυσκεύαστων (χύμα) προϊόντων κηπευτικών εργασιών (αρ.10 παρ.4.1). Πρόστιμο: 50 – 250 €.

12. Έκθεση εγκατάλειψη υπολοίπων χώματος και κοπροχώματος (αρ. 10 παρ. 4.4). Πρόστιμο: 100 – 300 €.

13. Εναπόθεση ηλεκτρικών και ηλεκτρονικών συσκευών, χωρίς συνεννόησης με την Υπηρεσία Καθαριότητας (άρ.10 παρ.5). Πρόστιμο: 50 – 250 €.

14. Η μη τήρηση καθαριότητας των χώρων από τους παραγωγούς αγροτικών προϊόντων, μικροπωλητές και εμπόρους λαϊκών αγορών καθώς και η μη τοποθέτηση των κάθε είδους υπολειμμάτων και απορριμμάτων σε ανθεκτικούς σάκους (άρ. 12). Πρόστιμο: 50 – 400 €, στη 2η υποτροπή το πρόστιμο διπλασιάζεται και στην 3η υποτροπή ανάκληση της αδείας και αποβολή από τις λαϊκές αγορές του Πύργου.

15. Απόρριψη από πεζούς ή οδηγούς αντικειμένων καθ΄ οδόν ή σε κοινόχρηστους χώρους (άρ.13). Πρόστιμο: 20 – 100 €.

16. Mη τοποθέτηση ειδικών δοχείων απορριμμάτων, από καταστήματα πρόχειρων φαγητών (fast foods) (άρ.14). Πρόστιμο: 100 – 500 €. 

17. Μη τήρηση της καθαριότητας των δημοτικών χώρων, που χρησιμοποιούνται από επιχειρήσεις (άρ.15). Πρόστιμο: 100 – 500 €, στην 3η υποτροπή ανάκληση της αδείας.

18. Μη τήρηση καθαριότητας πεζοδρομίων (άρ.16). Πρόστιμο: 100 – 500 €. Σε περίπτωση καταστήματος στο κέντρο της πόλης το πρόστιμο διπλασιάζεται.

19. Αυθαίρετη κοπή ή κλάδεμα δένδρων, σε κοινόχρηστους χώρους (άρ.17 παρ.1). Πρόστιμο: 50 - 1.000 €.

20. Αυθαίρετη κάλυψη ή κακοποίηση δένδρων από επιχειρήσεις ( καφετέριες, καφενεία,  εστιατόρια,  εμπορικά  καταστήματα κλπ.) (άρ.17 παρ.2). Πρόστιμο: 300 – 2.000 €.

21. Εναπόθεση απορριμμάτων σε χώρους πρασίνου(άρ.17παρ.3).Πρόστιμο: 50 – 300 €.

22. Αυθαίρετη κοπή δένδρων σε αλσύλλια εντός του Δήμου. Πρόστιμα σύμφωνα με τις κείμενες διατάξεις (άρ.17 παρ.4).

23. Διαμονή και διάβαση πεζών σε χώρους πρασίνου(άρ.17παρ.5).Πρόστιμο:50 – 300€.

24. Πρόκληση ρύπανσης κοινοχρήστων χώρων από πλημμελή εναπόθεση, αποθήκευση και στοίβαξη εμπορευμάτων, οικοδομικών υλικών και τον διασκορπισμό αυτών (αρ.18). Πρόστιμο: 50 – 500 €.

25. Μη καθαρισμός οικοπέδων (άρ.19 παρ. 1). Πρόστιμο: 0,50 € ανά τετραγωνικό και υποβολή μήνυσης.

26. Μη κλάδεμα δένδρων που τα κλαδιά τους εκτείνονται σε κοινόχρηστους  χώρους (άρ.19 παρ.2). Πρόστιμο: 50 – 500 €, μετά από σύσταση.

27. Πρόκληση  ρύπανσης από  μεταφορά  ξηρού  φορτίου  (άρ.20παρ.1). Πρόστιμο: 150 – 1.000 €. Σε περίπτωση υποτροπής ο Δήμος διατηρεί το δικαίωμα να απαγορεύει τη διέλευση του συγκεκριμένου οχήματος επ’ αόριστο.

28. Πρόκληση ρύπανσης από φορτηγά μεταφοράς υγρών και μπετόν (άρ.20παρ.2). Πρόστιμο: 500 – 1.000 €.  

29. Εγκαταλειμμένα αυτοκίνητα, μηχανήματα κλπ. σε δρόμους και κοινόχρηστους χώρους (αρ. 21). Πρόστιμο: 500 € για επιβατηγά και τρέιλερ, 300€ για μοτοποδήλατα και μοτοσικλέτες και 1.500 – 5.000 € για μεγάλα οχήματα

30. Μη απομάκρυνση ειδών υπαιθρίου εμπορίου, μετά από παράβαση και δαπάνες μεταφοράς και φύλαξης δέκα (10) ημερών από τον Δήμο (άρ.22). Πρόστιμο: 400 €.

31. Επικόλληση αφισών, διαφημιστικών εντύπων και αεροπανό, σε απαγορευμένους χώρους και κάδους απορριμμάτων (άρ.23 παρ.2α). Πρόστιμο: 100 – 1.000 €.

32. Αυθαίρετη τοποθέτηση διαφημιστικών πλαισίων σε ιδιωτικούς και κοινόχρηστους χώρους (άρ.23 παρ.2β). Πρόστιμο: 300 € ανά πλαίσιο συν τα έξοδα αποξήλωσης.

33. Ρύπανση μνημείων, κτιρίων, κάδων κλπ. με sprays ή χρώματα (άρ.23 παρ.2γ). Πρόστιμο: 200 – 1.000 €, συν τη δαπάνη αποκατάστασης.

34. Ρύπανση  με εμπορικές αφίσες, φέϊγ-βολάν, διαφημιστικά έντυπα(άρ.23 παρ.2δ). Πρόστιμο: 300 – 1.000 € στο διαφημιζόμενο και στο διαφημιστή.

35. Διαφημιστικά αυτοκόλλητα επί των καταστρωμάτων των πεζοδρόμιων, πλατειών και επί του οδοστρώματος (άρ.23 παρ.2ε). Πρόστιμο: 500 – 1.500 €.

36. Διαφημιστικές πινακίδες σε στύλους, υποσταθμούς κοινής ωφέλειας και φωτεινούς σηματοδότες (άρ.23 παρ.2στ). Πρόστιμο: 500 € ανά πινακίδα.

37. Πινακίδες σε οδούς και πεζοδρόμια (άρ.23 παρ.2ζ). Πρόστιμο: 500 € ανά πινακίδα συν τα έξοδα αποξήλωσης και μεταφοράς.

38. Τοποθέτηση αφισών, προγραμμάτων από γραφεία τελετών και επικόλληση κάθε  είδους αυτοκόλλητων σε φωτιστικούς στύλους (άρ.23 παρ.3). Πρόστιμο: 50 – 200 €. 

39. Στάση και στάθμευση αυτοκινήτων εμπρός από κάδους (άρ. 23 παρ.4). Πρόστιμο: 50 – 200 €, πέρα των κυρώσεων της Δημοτικής Αστυνομίας ή της Τροχαίας.

40. Απόρριψη   ελαστικών   σε κοινόχρηστους   χώρους   (άρ. 23 παρ.5). Πρόστιμο: 100 – 2.000 €.

41. Φθορά αστικού εξοπλισμού Δήμου Πύργου (άρ. 23 παρ. 6). Πρόστιμο: 100 – 500 €.

42. Παράλειψη σήμανσης κατά την εκτέλεση οικοδομικών εργασιών (άρ. 23 παρ.7). Πρόστιμο: 100 – 300 €.     

43. Καύση πλαστικών, σκουπιδιών (άρ. 23 παρ. 8). Πρόστιμο: 100 – 300 €.

44. Οτιδήποτε ρυπαίνει  κοινόχρηστους χώρους και γενικά την πόλη και δεν προβλέπετε στον κανονισμό (άρ. 23 παρ.9). Πρόστιμο: 50 – 1.000 €.

45. Παροχέτευση σε δρόμους, αγωγούς όμβριων του Δήμου ή σε άλλους κοινόχρηστους χώρους ή σε άλλους ανοιχτούς ιδιωτικούς χώρους, αποβλήτων από βόθρους, πλυντήρια, κουζίνες, αποσκληρυντές, πισίνες και γενικά από οποιονδήποτε χώρο ή εξαιτίας οποιασδήποτε εργασίας. (άρ. 24 παρ. 1). Πρόστιμο: 300 – 2.000 € επαναλαμβανόμενο μετά την παρέλευση πέντε ημερών εφόσον η παράβαση συνεχίζεται. 

46. Αμέλεια εκκένωσης του βόθρου ή η πλημμελής συντήρηση του που έχουν ως αποτέλεσμα τη διαρροή βοθρολυμάτων στους δρόμους και στα φρεάτια όμβριων. (άρ. 24 παρ. 2). Πρόστιμο: 300 – 2.000 €.

47. Ρύπανση πεζοδρομίου, δρόμων και λοιπών κοινόχρηστων χώρων από εναπόθεση ή απόρριψη υγρών ρυπογόνων ουσιών (έλαια αυτοκινήτων, λιπαρά οξέα, γλυκερίνη, σάπωνες, ορυκτέλαια, υγρά καύσιμα κ.ά.) (άρ. 25 παρ. 1). Πρόστιμο: 300 – 2.000 € διπλασιάζεται σε περίπτωση υποτροπής ή ανάλογα με την έκταση της ρύπανσης. 

48. Ρύπανση με λάδια από κάθε είδους οχήματα που εγκαταλείπονται στο οδόστρωμα ή σε άλλους χώρους, μπορεί να προκαλέσει ατυχήματα σε πεζούς και τροχοφόρα (άρ. 25 παρ. 2). Πρόστιμο: 300 – 2.000 €.

49. Μη καθαρισμό του περιβάλλοντος από τα περιττώματα των ζώων τους. (άρ. 26 παρ. 1). Πρόστιμο: 100 €. Το πρόστιμο διπλασιάζεται εάν η παράβαση γίνει σε παιδική χαρά ή άλλο κοινόχρηστο χώρο που φιλοξενεί παιδιά, σε αυλές ή εισόδους σχολείων, σε προαύλια εκκλησιών, δημόσια ή δημοτικά κτίρια και αρχαιολογικούς χώρους. 

50. Μη σήμανση και η καταγραφή των δεσποζόμενων σκύλων (άρ. 26 παρ. 2). Πρόστιμο: 300 € & ποινικές κυρώσεις που ορίζονται στο αρ. 12 του Ν. 3170/2003

51. Εγκατάλειψη ζώων εντός και εκτός οικισμών (άρ. 26 παρ. 3). Πρόστιμο: 500 € & ποινικές κυρώσεις που ορίζονται στο αρ. 12 του Ν. 3170/2003.

52. Μη τήρηση των διατάξεων για τη διατήρηση οικόσιτων ζώων (ιπποειδή, αγελάδες, μόσχοι, χοίροι, αιγοπρόβατα, κουνέλια) και πτηνών εντός των ορίων της πόλης. (άρ. 27). Πρόστιμο: 1.000 €.

53. Βοσκή ζωών εντός κατοικημένων περιοχών της πόλης και των Δημοτικών & Τοπικών Κοινοτήτων (άρ. 28). Πρόστιμο: 100 €.

54. Παρακώλυση της κυκλοφορίας, διασπορά ή διαφυγή στον περιβάλλον δομικών και αδρανών υλικών  και κάθε είδους αχρήστων αντικειμένων και αποβλήτων, κατά την εκτέλεση οικοδομικών εργασιών και εργασιών κοινωφελών  οργανισμών. (άρ. 29 παρ 1). Πρόστιμο: 200 €.

55. Κατάληψη πεζοδρομίου-οδοστρώματος χωρίς άδεια(άρ. 29παρ 2). Πρόστιμο: 200 €. 

56. Μη λήψη μέτρων προστασίας πεζών και οχημάτων σε περίπτωση καταλήψεως πεζοδρομίου ή οδοστρώματος με αδρανή υλικά (άρ. 29 παρ 3). Πρόστιμο: 200 €.

57. Μη απομάκρυνση προϊόντων εκσκαφής, διασκορπισμός υλικών (άρ.29 παρ.5). Πρόστιμο: 200 €.

58. Μη απομάκρυνση όλων των προϊόντων εκσκαφής και των υπολοίπων άχρηστων υλικών και μη επαναφορά των πραγμάτων στην αρχική τους κατάσταση(άρ.29 παρ.6). Πρόστιμο: 200 €.

